10 Sebab Kenapa Pelajar 90an Awesome, #5 Paling Best

Aah, cepatnya masa berlalu. Tiba-tiba terkenang pula zaman persekolahan. Semua pastinya mempunyai kenangan terindah ketika di sekolah dahulu namun di sini saya nak gamit kembali kenangan sewaktu kita bersekolah dahulu. Disebabkan saya membesar di tahun 90an, jadi artikel ini lebih kepada pengalaman saya dan rakan-rakan sebaya semasa di bangku persekolahan dahulu.

1. Seludup komik keluaran Comics House ke sekolah

Rasanya zaman 90an dahulu, ini sajalah hiburan kita di masa itu. Kita mana ada smartphone untuk buka internet atau look around macam budak-budak Wicet sekarang. Dulu semasa cikgu mengajar di depan, kita duduk belakang baca komik Dragon Ball bawah laci meja kayu. Kemudian bila ada spot-check, komik kena rampas dan kita pun bersedih. Malangnya, Comics House telah pergi buat selamanya baru-baru ini.

2. Inovatif dan kreatif dalam mencipta sesuatu ketika bosan

Kita dahulu memang champion kalau bab membuang masa ini. Mana tidaknya, pemadam pun kita boleh jadikan permainan. Dahulu ingat lagi tak pemadam yang ada gambar bendera? Famous betul pemadam tu suatu ketika dahulu. Lepas tu rumput kemuncup yang tumbuh meliar pun kita boleh jadikan permainan. Pulas-pulas, siapa yang dapat tarik banyak dia menang.

Origami adalah seni melipat kertas. Jadi kita lipatlah kertas untuk jadikannya rocket, kapal terbang dan kapal. Kalau musim hujan best. Buat kapal dan lumba dengan kawan kapal siapa paling laju di dalam longkang. Siapa kalah, si kalah kena belanja air kepada si pemenang di kantin. Seronok betul. Itu belum lagi lipatkan kertas jadikan bentuk segi tiga. Yang itu pula boleh bermain rugbi, bola sepak dan golf. Haha. Kalau anda tak pernah main rugbi kertas, kena cuba.

Ini real. Dalam satu kelas, mesti akan ada sorang yang akan bawa bola tennis datang sekolah. Lepas tu, waktu rehat selepas dah habis makan da nak tunggu waktu rehat tamat, main dulu bola ‘cop’! So bola tennis tadi tu anda baling je dekat rakan anda sampai kena. Kalau bola tu masuk longkang, habislah baju sekolah anda kena ‘cop’ dengan bola tennis tu nanti. Kadang ada member  tak ada belas kasihan baling sekuat hati kena pula dekat muka. Menangis masuk ke kelas selepas masa rehat tamat.

5. Duduk sejam di atas lantai ketika perhimpunan

Ini paling real. Semalam ada tersebar berita yang ada ibu bapa yang kata guru besar tak prihatin sebab suruh anak dia duduk di atas lantai dan jalan tar. Itu pun dah kira budi bicara. Habis tu, nak duduk di mana lagi kan? Yang duduk di jalan tar itu, sebab lambat. Kalau kena berdiri lama-lama, lagi teruk rasanya. Semasa perhimpunan mingguan, memang menghadaplah setiap kata-kata dari guru. Paling real ketika ucapan guru besar. Bila beliau cakap ‘Saya tidak mahu berucap panjang’, itu mukadimah beliau sebenarnya sebelum membuat perbentangan yang akan mengambil masa yang lama. Kadang-kadang lebih sejam. Kematu habis bontot tahu?

Ini bukan acara lompat pagar. Ini acara balik dari sekolah sebelum tiba masanya. Alhamdulillah, saya dahulu pelajar skema, tidak pernah lompat pagar sepanjang bersekolah. Tetapi ada sekalilah lompat pagar. Itupun sebab ada budak mengamuk bawak parang dan round satu sekolah. Allahu, takut dia lain macam. Macam babak filem Friday The 13th pun ada. Jadi terpaksalah lompat kelas. Tetapi bagi rakan-rakan yang selalu lompat pagar, mereka hebat sebab pandai bajet timing untuk mereka keluar. Tengok-tengok dah hilang.

7. Kena rotan, berdiri atas kerusi dan ketuk-ketampi

Ini pun biasa dah kena. Bila lupa bawa buku, kena rotan tangan. Bila kerja tak siap, berdiri atas kerusi. Tak hafal doa, kena ketuk-ketampi. Settle. Salah sendiri memang merasalah semua ini. Kalau semua kerja siap on time, tak adanya kena denda semua-semua ini. Tetapi ada juga cikgu yang jenis main tampar kepala. Saya cukup tak suka kalau cikgu yang suka punish dengan cara tampar muka dan kepala ni.

Ini saya selalu lihat budak kelas belakang buat. Sambil jalan sambil makan bihun dalam plastik. Nampak real dan dangerous betul. Makan begitu mungkin sebab tak sabar nak main bola cop agaknya. Saya tak makan begini sebab lebih suka makan duduk di atas meja di kantin.

Ini permainan paling best dan biasanya dimainkan ketika tunggu ibu bapa sewaktu abis KoKo (kokurikulum). Perlukan 3 selipar untuk dirikan jadi 3 segi. Dan 1 satu lagi digunakan oleh pasukan lawan untuk jatuhkan segi tiga selipar tadi supaya tak ianya tak berdiri. Kadang ada member bawa selipar spare untuk saja-saja baling dekat pasukan lawan.

Saya sangat suka hari kantin. Rasanya hari kantin sampai sekarang pun best. Semasa hari kantin inilah kita boleh beli barang tanpa guna duit. Semua kena beli guna kupon. Masa saya darjah 5, saya pergi ke hari kantin sekolah menengah dan itulah kali pertama saya berkecimpung dengan dunia bundle. Masa tu saya beli dua helai baju dengan kupon RM1.

Begitulah apa yang dilalui hampir semua pelajar tahun 90an. Ini apa yang saya sendiri lalui dan anda semestinya ada pengalaman versi anda sendiri. Apa yang saya dapat rumuskan di sini ialah setiap apa yang kita lalui di zaman sekolah memang akan menjadikan siapa diri kita ketika ini.

Boleh lihat perbezaan budak sekarang dengan kita dahulu. Budak-budak sekarang kena lebih adventurous dan jangan terlalu bergantung dengan teknologi. Anda bersetuju? Kongsikan pengalaman manis zaman persekolahan anda di ruangan komen. Kalau anda pelajar zaman 80an atau 70an pun boleh juga komen. Saya pun nak tahu sama ada berbeza atau sama aktiviti persekolahan kita merentasi masa.

BACA: 26 Perkara Teknologi Yang Hanya Budak-Budak 80-an Dan 90-an Fahami


7 Tip Untuk Penerbangan Lebih Selesa Dan Murah Dengan AirAsia

Penerbangan AirAsia sememangnya menjadi pilihan buat kebanyakan Rakyat Malaysia. Harga yang rendah serta jadual penerbangan yang pelbagai setiap hari membuatkan penerbangan ini menjadi pilihan orang ramai.

Melihatkan orang ramai yang menjadi AirAsia sebagai medium penerbangan, Mohd Faiz yang merupakan seorang usahawan yang kerap ke China menggunakan AirAsia telah berkongsi 7 tip untuk penerbangan yang lebih selesa serta harga rendah dengan AirAsia. Berikut merupakan perkongsiannya.

Buat orang yang berkaki panjang macam saya, kalau nak flight dengan tempoh yang lama boleh jadi ia pengalaman yang menarik ataupun ‘mengerikan’. Tambahan pula hampir setiap bulan saya ulang alik ke China sememangnya penerbangan yang lebih selesa pastinya menjadi pilihan.

Pada kali ini, saya ingin kongsikan, tip ‘survival’ dalam penerbangan AirAsia berdasarkan pengalaman 78 kali ke China.

1.Booking seat pada hari Rabu. Teori ni mungkin ada yang mendangkalnya namun berdasarkan percubaan saya sememangnya hari Rabu hari tiket penerbangan ditawarkan dengan harga yang lebih rendah.

2. Melalui perkongsian geng kaki travel, seeloknya booking tiket penerbangan pada tengah malam atau awal pagi untuk dapatkan harga tiket yang lebih rendah.

3. Sekiranya anda bakal terbang dengan jumlah jam yang lama, adalah lebih baik sekiranya anda mendapatkan hot seat daripada AirAsia yang menawarkan tempat duduk yang lebih selesa sesuai untuk saya yang berkaki panjang.

4. Hot Seat tersedia di row 1-5, 12 dan 14. Antara semua row ini, row paling best sudah pastinya row 14 sebabnya ruang kaki yang luas. Untuk pengetahuan AirAsia tidak mempunyai row 13.

5. Row yang paling kurang menarik pada saya adalah row 1 dimana meja anda berada di tepi kaki dan bukannya di depan.

6. Row 12 boleh tahan best akan tetapi akan kerusi anda tidak boleh diturunkan kan. Memang terpaksalah anda tidur dengan keadaan kerusi menegak.

7. Buat anda yang mahukan view yang menarik serta mahu mengambil sayap, sekali lagi saya sarankan untuk dapatkan kerusi 14B atau 14E. Ruang kaki juga lebih besar dan kerusi anda juga boleh diturunkan ke belakang.

Memilih untuk mendapatkan seat tengah pada kapal terbang secara tidak langsung membuatkan mereka yang berpasangan memilih untuk mendapatkan tempat duduk di barisan lain.

Kesimpulannya, pilih tempat duduk yang betul untuk memastikan anda mendapatkan perjalanan yang selesa. Pastikan anda bawa bersama neck pillow untuk pengalaman tidur yang lebih selesa dalam penerbangan. Sekian sahaja perkongsian saya pada kali ini.

Kami kongsikan beberapa lagi tip travel dan penerbangan. Klik link dibawah untuk membaca pautan ini.

Ini 20 Tip Dan Etika ‘Wajib’ Anda Amalkan Ketika Menaiki Penerbangan

Tawaran Beli Tiket Penerbangan Harga Murah Dengan Ejen, 6 Tip Agar Anda Tak Kena Scam

10 Tips Dan Trik Agar Tidak Tersalah Pilih Rakan Travel


Meja Kerja Ini Dicipta Khas Buat Pekerja Yang Memerlukan Masa Tidur Yang Cukup

Mungkin ada dikalangan pembaca sedang menguap sambil blur tak tahu nak buat apa bila duduk di meja kerja seawal jam 8 pagi.

Tetapi begitulah lumrah kita yang mencari rezeki, terpaksa bangun seawal jam 6 pagi untuk bersiap dan mengadap jalan sesak untuk ke tempat kerja.

Dengan rasa mengantuk, kita lawan demi mencari rezeki.

Kini, anda tidak perlu lagi khuatir selepas ini apabila syarikat reka bentuk Yunani Studio NL telah mereka satu meja kerja baharu yang dilengkapi sekali dengan katil.

Ia adalah bertujuan untuk memberi kepuasan kepada para pekerja untuk tidur di pejabat tanpa rasa malu atau tidak selesa.

Bukan sahaja reka bentuknya akan membuatkan anda lebih segar, tetapi ia juga bagi menjimat ruang pejabat serta memberi para pekerja satu ruang peribadi.

Jadi, apa tunggu lagi. Minta majikan anda untuk sediakan satu meja kerja yang dilengkapi dengan katil.

Kini, tidur di tempat kerja boleh dilakukan dengan penuh gaya!

Sebelum ini kami ada menulis tentang majikan di firma hartanah membayar bonus yang tinggi kepada para pekerja beliau. Klik pautan di bawah untuk membaca.

Majikan Di Firma Hartanah Ini Bayar Bonus RM41 Juta Pada 198 Pekerja


Idea Rekaan Meja Kopi 3 Dalam 1 Ini Memang Sungguh ‘Brilliant’

Alatan pelbagai fungsi nampaknya semakin mendapat sambutan yang baik dari hari ke hari. Jika diperhatikan, sudah banyak produk-produk multi fungsi ada dijual di pasaran. Contoh paling popular ialah rekaan kerusi sofa yang boleh ditukar menjadi sebuah katil.

Alatan pelbagai fungsi ini bukan sahaja nampak menarik, malah ia juga menjimatkan wang dan ruang terutama untuk alatan seperti perabot rumah. Bercerita tentang perabot rumah, tidak lengkap rasanya ruang tamu tanpa sebuah meja kopi bukan?

Buat anda yang gemar bermain permainan ping pong, kami yakin anda pasti jatuh hati dengan rekabentuk meja kopi ini. Meja kopi 3 dalam 1, selain dari berfungsi sebagai sebuah meja kopi, meja ini juga boleh bertukar menjadi sebuah meja ping pong dan papan hitam.

Idea rekabentuk meja kreatif ini direka oleh Mike Mark, idea rekaan yang sungguh bijak dan menarik. Meja ini mungkin boleh digunakan untuk aktiviti pembelajaran bersama si kecil, dalam masa yang sama bolehlah bermain dan berehat, tentu menyeronokkan.

Meja comel 3 dalam 1 ini dijual pada harga $ 199.00 USD seunit tidak termasuk aksesori tambahan.


Mekanik Ini Sahkan ‘Goncang Kereta’ Adalah Perbuatan Sia-Sia Ketika Isi Minyak

Anda pasti pernah melihat situasi individu ‘menggoncang kereta’ untuk mengisi minyak dengan kadar maksimum yang biasanya, perbuatan ini dilakukan oleh individu dengan plat kereta dari negara seberang Singapura.

Menurut logik mereka, jika kereta digoncang, minyak akan memenuhi ruang tangki minyak pada kadar maksimum. Tetapi adakah benar perbuatan ini dari sudut saintifik?

Menerusi perkongsian video oleh laman Facebook ROADS.sg, mekanik berpengalaman, Vincent menerangkan perbuatan menggoncang kereta adalah perbuatan yang sia-sia kerana ianya tidak membantu untuk menambahkan kandungan minyak di dalam tangki kereta.

Apabila kita mengisi minyak, petrol akan membentuk ‘buih’ yang memenuhi ruangan tangki kereta. Ianya akan mengambil masa untuk buih-buih berkenaan meresap kembali ke dalam minyak sebelum anda mempunyai ruang lebih untuk isi minyak. Jadinya, walaupun anda menggoncang kereta, ianya tidak akan memenuhkan ruangan tangki anda.

Vincent mengibaratkan minyak petrol ini seperti air soda. Apabila anda mengisi air soda di dalam gelas, akan ada ‘foam’ yang terbentuk di atasnya. Jadi, anda perlu tunggu untuk foam berkenaan surut sebelum boleh menambah air. Malah, kereta anda mungkin rosak kerana anda mengisi minyak lebih daripada paras yang sepatutnya.

Jadi diharap penjelasan Vincent ini dapat membantu anda untuk mengisi minyak dengan lebih baik selepas ini. Jika anda nampak kenderaan dengan plat pendaftaran luar yang masih buat begini, tegurlah pemilik kenderaan berkenaan.

#RealDeal. Nak dapatkan handphone power 8GB RAM + 128GB Storage? Jom tonton video ini.


Mekanik Terkejut Lihat Keadaan Dalam Enjin Perodua Axia Yang Tidak Pernah Diservis Sejak 2019

Setiap kenderaan perlu menjalankan pemeriksaan dan servis secara berkala bagi memastikan kenderaan tersebut dapat bergerak dengan baik dan tidak membahayakan keselamatan pengguna.

Bagaimanapun ada segelintir pemilik kenderaan tidak mengendahkan untuk servis kenderaan dan hanya memakainya hampir setiap hari.

Baru-baru ini beberapa tangkap layar video TikTok yang dikongsikan melalui Facebook Zaki Salimi telah mendapat perhatian netizen apabila ada mekanik terkejut setelah mendapati ada pemilik Perodua Axia tidak pernah servis kereta yang dibelinya sejak tiga tahun lalu.

Berdasarkan tangkap layar yang dikongsikan, ada bengkel menerima sebuah Perodua Axia yang tiba-tiba breakdown semasa pemiliknya memandu kereta tersebut.

Apabila bengkel tersebut membuat pemeriksaan dengan bantuan teknikal dari HQ, alangkah terkejutnya mereka semua apabila melihat keadaan dalam enjin kereta bertukar menjadi gelap seperti rentung terbakar gara-gara pemiliknya tidak pernah menghantar Axia tersebut untuk servis.

Perkongsian Facebook itu telah mendapat pelbagai reaksi netizen yang terkejut bagaimana pemilik kereta itu langsung tidak hantar servis kereta tersebut sejak dibelinya pada tahun 2019 lagi.

Setakat artikel ini ditulis, hantaran Facebook itu telah mendapat lebih 1,300 kali perkongsian dan ratusan komen daripada warganet.

Terdahulu, ada seorang pemilik Citroen yang baru memandu kurang sebulan terpaksa membayar RM33,000 untuk membaiki semula kerosakan kereta terpakai yang dibelinya.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Kenapakah “Jerung-Jerung” Suka Melabur Dalam Syarikat Startup?

Nota Editor: Artikel menarik ini ditulis oleh eksekutif Petronas Cari Gali Sdn Bhd, Tuan Redzuan Roslan di laman Facebooknya. Kami kongsikan di sini untuk bacaan para usahawan tempatan.

Dalam rancangan The Shark Tank, syarikat-syarikat start up datang menemui jerung-jerung billionaire membuat pitching untuk menjual saham syarikat mereka.

Jika berjaya meyakinkan The Sharks, mereka akan menerima atau membuat tawaran semula untuk membeli saham syarikat tersebut.

Selepas itu, bekerjasamalah Si Jerung dengan Start Up tersebut. Cukup masa, ada antara Jerung yang akan menjual syarikat itu ke korporat gergasi. Paling tinggi pernah mencapai USD 14.5 juta.

Persoalannya, mengapakah jerung-jerung ini memilih untuk melabur di dalam syarikat start up (LLP=PLT atau Pte Ltd=Sdn Bhd)?

Bukankah lebih elok jika melabur di dalam saham syarikat Berhad (Public Listed) di bursa saham mereka (NYSE dan seangkatan). Lebih selamat. Risiko lebih rendah dan pasaran dikawal selia oleh Securities & Exchange Commission (SEC).

Ia adalah tanda ukur setiap pelabur di dalam pelaburan mereka. Ia menentukan berbaloi atau tidak melaburkan duit dan masa mereka ke atas sesuatu pelaburan.

Bagi trader saham harian, ROI mereka antara 5-8% sebulan.

Jika bermain IPO, ROI lebih kurang antara 30-70%. Malah boleh mencecah 100%. Bergantung pada nasib. Namun, IPO tidak keluar setiap hari. Untuk dapat pun perlu undi (ballot).

Jika bermain index seperti CPO, ROI lebih besar. Cuma perlu sentiasa monitor setiap perubahan index. Mahu ke tandas pun susah.
Bagaimana pula melabur pada Sdn Bhd?

ROI-nya tidak terletak sangat pada jumlah dividen yang bakal diberi. Syarikat kecil, keuntungan selalunya dipusingkan semula sebagai modal tambahan. Dividen pun habis dipusing juga. Habis itu, mana untungnya?

Untungnya terletak pada growth. Jika syarikat Sdn Bhd itu diurus dengan baik, mempunyai pasukan pengurusan yang komited dan channel yang banyak, growth mampu mencapai beratus peratus.

Growth ini membantu menaikkan nilai saham syarikat tersebut. Growth 5x (500%), 10x (1000%) malah 15x (1500%) adalah normal. Angka seksi inilah yang membuatkan The Sharks berminat melabur.

Tambahan, sebagai salah satu pemegang saham utama (beli murah, tetapi jumlah pegangan besar), mereka boleh membantu memacu syarikat itu mengikut acuan mereka (sebagai ALP). Pelaburan yang dalam kawalan. Untuk buat cara begini di syarikat Berhad, mungkin perlukan ratusan juta.


Korea Utara Kata Negaranya Lebih Selamat Untuk Pelancong Berbanding London

“Korea Utara lebih selamat untuk pelancong berbanding London” kenyataan oleh kerjaan Korea Utara yang agak sukar untuk diterima pakai. Buat anda yang gemar mengembara, selepas ini berkemungkinan peluang untuk anda menjelajah ke negara penuh patang-larang, Korea Utara bakal jadi lebih mudah.

Dalam satu laporan yang dikeluarkan pada bulan lepas, Korea Utara nampaknya seperti mahu membuka negaranya kepada dunia apabila mula memberi peluang kepada sekumpulan pelancong Rusia untuk ‘menikmati’ negara mereka. Ianya mungkin langkah awal yang dilakukan Korea Utara dalam usaha membangunkan industri pelancongan di negara mereka.

Meskipun sebelum ini Korea Utara sering disifatkan sebagai sebuah negara kolot, namun ia bukan penghalang untuk kerajaan Korea Utara menawarkan lawatan untuk pelancong asing ke negara mereka. Berdasarkan daripada pengalaman pelancong Rusia, lawatan ke Korea Utara di bawah lesen Uri Tours memberi peluang kepada para pelancong untuk melawati kawasan ladang, kilang, trek gunung dan juga muzium pemimpinnya iaitu Kim II-Sung.

Dalam masa yang sama, walaupun lawatan ke Korea Utara sudah dijamin ‘lebih selamat berbanding London’, terdapat beberapa peraturan yang telah ditetapkan untuk pelancong. Antaranya ialah dilarang mengambil fotografi pada mana-mana infrastruktur ketenteraan dan bercakap dengan penduduk Korea Utara untuk tempoh yang lama adalah tidak disyorkan. Selain itu, pelancong yang bakal masuk ke Korea Utara bakal menjalani pemeriksaan terlebih dahulu sebelum dibenarkan masuk. Seterusnya mereka akan diiringi dengan jadual perjalanan dan panduan sepanjang masa.

Bagaimana? Adakah anda tertarik untuk ke Korea Utara? Tapi sebelum tu, baik baca ini dahulu: 10 Aktiviti Yang Kita Buat Setiap Hari Tetapi Haram Di Korea Utara


Melaram Pakai ‘Ekzos Perang’, 10 Pemuda Kena Tukar Semula Ekzos Asal Di Balai Polis

Semenjak pihak polis mengeluarkan amaran akan mendenda mana-mana pemilik kenderaan yang menggunakan ‘ekzos perang’ atau ekzos berbunyi bising, boleh dikatakan di mana-mana jalan raya ada saja roadblock untuk melakukan pemeriksaan.

Semalam 10 orang individu yang berusia 18 hingga 25 tahun termasuk seorang perempuan telah diminta untuk membawa ekzos asal ke Ibu Pejabat Polis (IPD) Daerah Kuala Selangor untuk mengubah semula sistem ekzos motosikal mereka.

Ketua Polis Daerah Kuala Selangor, Superintendan Ramli Kasa berkata, pihaknya terdahulu menahan 12 buah motosikal dalam Operasi Ubah Suai Ekzos di sekitar daerah ini bermula pukul 5 petang hingga 8 malam kelmarin yang dijalankan Bahagian Siasatan dan Penguatkusaan Trafik (BSPT) IPD ini.

Daripada 12 buah motosikal di tahan, sepuluh buah motosikal didapati bersalah kerana gagal melepasi ujian paras bunyi yang dilakukan Jabatan Alam Sekitar (JAS) Selangor.

“Rata-rata jenis motosikal yang melakukan kesalahan itu adalah jenis Yamaha Y150 dan LC 135 dengan siasatan mereka melakukan pengubahsuaian demi kepuasaan diri sendiri.

“Hasil pemeriksaan juga mendapati terdapat seorang lelaki berusia 20an sanggup menghabiskan sehingga RM7,000 untuk ‘melaram’ dengan motosikal idamannya,” katanya.

Kesemua individu telah dikenakan saman minimun RM300 dibawah Kaedah 103 iaitu dibawah Kaedah Kenderaan Bermotor (Pembinaan & Penggunaan) 1958 (L/N 170/1959) atas kesalahan Ubah Suai Ekzos manakala 17 keping saman Pol 257 terhadap pelbagai kesalahan.

Tambah Ramli lagi, kompaun RM300 juga dikenakan oleh pihak JAS kepada 10 individu tersebut mengikut Seksyen 48A(1) Akta Kualiti Alam Sekeliling 1974 kerana gagal mematuhi had bunyi yang dibenarkan.

“Polis juga mengeluarkan 29 keping saman atas kesalahan lain termasuk berhubung nombor pendaftaran iaitu kecil dan fancy, tiada lesen memandu, tidak mempunyai cukai jalan serta cermin sisi selain tidak mempamerkan tanda pengenalan ‘L’ dan ‘P’.

“Jabatan Pengangkutan Jalan (JPJ) yang turut menyertai operasi itu mengeluarkan 32 notis arahan periksa,” katanya.

Asalnya cuma kena denda sebab memakai ‘ekzos perang’, tidak semena-mena mereka dapat saman-saman yang lain kerana tidak mengikuti peraturan-peraturan jalan raya.

Pada akhir bulan lalu, pihak polis telah mengeluarkan kenyataan mana-mana pemilik yang menggunakan ‘ekzos perang’ boleh dikenakan denda ataupun penjara.

Pemilik Kenderaan Ekzos Bising Boleh Didenda Atau Penjara Enam Bulan

Kerap ‘Test Power’ Ekzos, Jiran Tembak Myvi Guna Pistol Angin Buatan Sendiri

Peguam Ini Kongsi Cara Selesaikan Denda Kesalahan Jalan Raya Yang Melibatkan Mahkamah


Melawan Teori Anti Vaksin Yang Kaitkan Pesawat OneWorld Dengan ‘Agenda Dajjal’

Semalam adalah hari bersejarah buat seluruh Malaysia apabila kumpulan pertama vaksin Pfizer-BioTech selamat mendarat di Malaysia tepat jam 10 pagi melalui penerbangan Malaysia Airlines MH604 dengan pesawat Airbus 330-300 yang dikendalikan MABkargo Sdn. Bhd (MASKargo).

Pesawat ini bertanggungjawab membawa vaksin dari kilang Pfizer di Belgium, berlepas dari Puurs dan transit di Lapangan Terbang Leipzig Halle sebelum meneruskan perjalanan ke Singapura untuk pengedaran ke negara Asia Pasifik lain, termasuk Malaysia.

Penghantaran vaksin ini pula telah dikawal ketat oleh pihak polis dari KLIA ke stor simpanan di Subang sebelum diedarkan ke empat lokasi simpanan lain di seluruh negara.

Namun hari yang sepatutnya mencatat sejarah baharu negara sedikit ralat apabila tumbuh dakwaan-dakwaan palsu daripada kumpulan anti vaksin atau mereka yang berpegang kepada kepercayaan teori konspirasi bahawa segala yang terjadi ini kalau tidak agenda yahudi, maka ia adalah agenda dajjal.

Vaksin bukan dajjal dan One World adalah nama airline alliance atau rangkaian syarikat2 penerbangan. pic.twitter.com/GMnImsbuWf

— Khairy Jamaluddin 🇲🇾🌺 (@Khairykj) February 21, 2021

Isu ini turut dikongsi oleh Menteri Sains, Teknologi, dan Inovasi, Khairy Jamaluddin di dalam ciapannya yang menjawab salah satu dakwaan netizen yang tidak masuk akal apabila mengaitkan pesawat yang membawa vaksin ke Malaysia ada kaitan dengan agenda jahat untuk merosakkan umat manusia.

“Vaksin bukan dajjal dan One World adalah nama airline alliance atau rangkaian syarikat-syarikat penerbangan,” kata Khairy di dalam ciapannya yang menjawab dakwaan seorang pengguna Facebook mengenai vaksin dan pesawat OneWorld yang dikaitkan dengan agenda dajjal.

Tidak cukup dengan itu, jika anda membuka Facebook rasmi Kementerian Kesihatan Malaysia (KKM), anda mungkin akan berjumpa dengan kumpulan anti vaksin yang berlegar di sekitar hantaran yang memuat naik mengenai kehadiran vaksin di Malaysia semalam. Dan membaca teori mereka kadang-kadang boleh membuatkan anda sendiri keliru.

Untuk pengetahuan anda, OneWorld adalah persekutuan syarikat penerbangan global yang terdiri daripada 13 ahli yang merangkumi British Airways, Cathay Pacific, Qantas, Qatar Airways, Japan Airlines, Finnair dan Malaysia Airlines yang menjadi sebahagian daripada ahli OneWorld sejak Februari 2013 lagi.

Apa kelebihan untuk Malaysia Airlines? Apabila Malaysia Airlines menyertai persekutuan ini, para pelanggan boleh nikmati perkhidmatan yang lancar dan tempahan yang lebih mudah dengan syarikat penerbangan yang berbumbung di bawah OneWorld.

Bagi anda yang kerap menggunakan perkhidmatan ini, anda akan memperoleh faedah premium semasa anda terbang dengan syarikat penerbangan rangkaian OneWorld.

Dengan 13 anggota penuh, OneWorld kini merupakan pakatan syarikat penerbangan ke-3 terbesar di dunia. Yang terbesar ketika ini adalah Star Alliance yang mempunyai 26 anggota penuh termasuk Singapore Airlines dan Thai Airways. Ini diikuti oleh SkyTeam yang mempunyai 19 anggota penuh seperti Air France, Garuda Indonesia dan Aeroflot.

Tidak pasti mengapa isu ini menjadi topik hangat buat para penganut teori konspirasi. Padahal di zaman serba mudah ini, mereka hanya perlu buka Google dan cari nama OneWorld untuk mencari kepastian adakah ini salah satu agenda jahat atau sebenarnya ilmu baharu untuk mereka.

Melihat kepada situasi ini, Khairy turut mengingatkan bahawa apa yang terjadi kepada kumpulan anti vaksin dan penganut teori konspirasi adalah satu cabaran untuk semua dalam membantu menyebarkan maklumat yang sahih dan melawan segala ilmu yang diambil daripada WhatsApp.

Untuk rekod, petugas barisan hadapan akan menjadi penerima awal vaksin dalam fasa pertama program imunisasi yang bakal bermula 26 Feb ini. Antara yang terlibat adalah petugas Kementerian Kesihatan dan anggota unit beruniform.

Facebook mungkin akan menyekat info anti vaksin dalam masa terdekat. Klik pautan di bawah untuk membaca.

Facebook Mungkin Akan Menyekat Info Anti Vaksin Dalam Masa Terdekat

Anti-Vaksin Tuduh Doktor Menipu, Tidak Percaya Vaksin Mampu Ubati COVID-19

Kumpulan Anti-Vaksin Tidak Setuju Dr Zulkifli Dilantik Sebagai Menteri Hal Ehwal Agama


Melayu Dan Ganja, Pengalaman Terbang Naik Ke ‘Bulan’ Yang Menginsafkan

Penggunaan ganja di kalangan remaja bukanlah isu yang baharu, namun ia sudah berlegar sejak dahulu lagi. Dalam 10 kawan yang kita ada, mesti salah seorang pernah mengambil ganja. Bermula dengan tujuan untuk mencuba, kemudian ia berlarutan menjadi salah satu ‘pegangan’ yang wajib ada.

Kumpulan ini kalau lihat dari pandangan mata kasar, selalu dianggap seperti orang yang tidak berguna. Tetapi kalau minta mereka ulas teori Syed Hussin Al Attas, dari pagi sampai ke malam pun belum tentu habis.

Bagi mereka, daun hijau yang sudah diklasifikasikan sebagai tumbuhan ubat oleh Persatuan Bangsa-Bangsa Bersatu (PBB) beberapa tahun lalu adalah eskapisme untuk dunia yang selalu tak berpihak kepada mereka. Perlawanan dengan realiti sebenar telah menjerat mereka ke arah satu depresi yang mematikan sehingga mereka memilih untuk berpaut pada satu dahan khayalan sambil mengimpikan dunia yang lebih indah.

Tetapi eskapisme  ini juga punya dua hal, seperti hidup, ada baik dan ada buruknya, “dilihat seperti hidup, tapi otak berfikir jauh ke dasar. Kadang-kadang lemas minta ditarik naik ke atas,” kata Rahmat kepada kami.

Kalau dilihat latar belakang mereka pula, kumpulan ini bukanlah manusia yang tidak mempunyai pelajaran yang tinggi atau kerjaya yang sedap. Mereka ini datang dari pegawai bank, peguam, aktivis kemanusian, aktivis seni, malah orang politik yang berjuang untuk nasib bangsa.

Pandangan masyarakat yang negatif memang tidak dapat lari buat kumpulan ini. Dilihat selekeh, mata merah dan serabai. Bagi mereka yang tidak pernah mengambil ganja mungkin terpinga-pinga atau tertanya-tanya apa yang seronok sangat benda ini sampai buat orang jadi happy. Atau mereka mungkin penasaran untuk tahu apakah yang dibayangkan oleh mereka yang pernah mengambil ganja.

Ini kisah Rahmat, bukan nama sebenar, pegawai bank dan juga seorang pekerja freelance dalam bidang seni. Dia mula menghisap ganja sewaktu belajar di Kota Bharu, Kelantan. Katanya, disebabkan stress yang melampau dan Kelantan waktu itu masih tidak maju seperti Kuala Lumpur, dia mula memilih untuk mencuba sesuatu.

“Baru tiga bulan di Kota Bharu, aku rasa bosan dan datang macam-macam idea untuk berkhayal. Antaranya hisap gam, batu, kuda, dan ganja. Lepas aku dengan kawan sebilik buat sedikit kajian. Kami pilih untuk ambil ganja.”

Ganja pertama yang dia beli adalah pada harga RM5 ringgit, siap dibalut dan sudah dicampur dengan tembakau. Dia beli dari seorang kawan yang dikenali olehnya dari laman sesawang MySpace, “Masa ini circa 2010, itulah ganja pertama yang aku hisap semasa waktu aku di Kelantan.”

Ketika menjawab soalan kami, apakah yang dirasai oleh beliau ketika pertama kali mengambil ganja. Dia menjawab, “First balut yang aku hisap, kepala aku jadi pening kemudian aku paranoid. Lepas tiga pam macam itu, kepala aku pelan-pelan berpusing. Mula-mula aku sedar tapi lama kelamaan, tiba-tiba itu semua jadi imaginasi.

“Kemudian ia perlahan-lahan menjadi sesuatu yang menyenangkan. Ini yang para pelopor dan tokoh-tokoh terdahulu katakan sebagai peringkat tertinggi menghisap ganja, iaitu stoned. State of mind yang bagi aku bebas tanpa batas. Puji kepada tuhan kerana menganugerahkan kita dengan tumbuhan yang satu ini,” katanya.

Selama Rahmat mengambil ganja, dia selalu rasa bahawa ganja mempunyai rasa yang berbeza bagi setiap orang. Ganja ini kalau kena pada balutan dan elok campurannya – ganja dan tembakau – dia boleh bawa seseorang itu terbang ke bulan tanpa bantuan NASA, katanya dalam nada celoteh.

Manakala bagi Jeb, bukan nama sebenar, seorang lelaki berusia 34 tahun yang tinggal dan menetap di Kuala Lumpur. Baginya, ganja ini tidak seperti alkohol atau dadah yang buat sepasang kawan bergaduh atau seorang anak derhaka kepada ibu bapanya. Ganja ini katanya mampu untuk mengeratkan hubungan silaturahim antara dua kawan, tidak akan ada pergaduhan, “sebab yang ada hanya gelak ketawa.”

Dia mula mengambil barang terlarang ini apabila mula mengenalinya sejak berumur 15 tahun lagi. Semua ini bermula dari pengaruh rakan sebaya. Namun Jeb sempat berhenti, dia pilih untuk berpuasa lama dari ganja. Dari 2017 sehinggalah dari 2019 dia pilih untuk ketepikan sebentar rasa khayal yang datang dari ganja ini. Tapi, selepas itu, dia dihulur ganja jenis baharu katanya, yang dibuat menjadi sepotong brownies.

“Itu kali pertama aku rasa benda yang dipanggil sebagai Space Brownies, rasa dia sama macam brownies biasa, tetapi dia punya rasa lebih berlemak dan sedap. Dia punya sedap sampai aku teruja, sampai aku ambil nombor orang yang hulur dekat aku Space Brownies tu.”

Bagaimanapun, walaupun orang kata ganja ini mampu buat kita tenang, bagi Jeb dia merasakan bahawa tumbuhan hijau ini beri dia dengan bermacam-macam rasa, “aku tak sure orang lain. Tapi selalu kita dengar orang kata ganja ini buat kita rasa tenang. Kalau aku, kekadang dia ada banyak rasa. Tetapi bergantung kepada keadaan atau situasi.

“Ganja itu betul buat kita rasa release. Tetapi kadang-kadang ada rasa lain yang buat aku kadang-kadang paranoid. Contohnya aku jadi cepat berdebar, ada satu masa, aku rasa dia punya berdebar sampai tahap gemuruh dan dia buat aku tertanya-tanya, di mana tenangnya? Sebab yang aku rasa tadi tu gemuruh dan takut,” katanya.

Seperti apa yang dikatakan Rahmat tadi, Jeb juga bersetuju bahawa mungkin setiap orang ada rasa yang berbeza. Ada orang bila ambil, dia rasa semua masalah yang terbeban di bahu dia selama ini rasa ringan dan manakala sesetengah yang lain pula, seperti Jeb, gemuruh lebih menguasai dari senang dan tenang.

Rahmat tidak pernah terlintas untuk berhenti. Katanya, ini adalah barang yang dia pilih untuk rasa dekat dengan hidup atau kadang-kadang boleh buat dia rasa untuk hidup. Walaupun menghadapi banyak pengalaman ngeri apabila pernah ditahan oleh polis, itu belum cukup kuat untuk buat dia berhenti.

“Setakat ini, aku tak terfikir lagi mahu berhenti. Kalau perlu berhenti pun, bila bekalan aku putus. Itu sahaja rancangan yang aku ada. Dulu aku kerap juga hisap tapi sekarang bekalan susah nak dapat. Jadi aku lebih memilih untuk berjimat. Sekarang pun aku hanya hisap sebelum tidur,” katanya.

Bagi Jeb pula, dipaksa kuarantin selama 14 hari bagi mencegah wabak COVID-19 baru-baru ini benar-benar mengajarnya. Apa yang dia fikirkan selama ini dia tidak boleh buat, akhirnya dia berjaya juga buat. Dia berjaya untuk berhenti dari ganja, dia langsung tiada rasa gian atau mencari-cari.

“Pengalaman 14 hari di pusat kuarantin betul-betul mengajar aku. Selepas aku keluar, ada juga yang cuba hulur sebatang. Tapi entahlah, badan aku secara automatik menolak. Ada rasa tenang dihujung diri, rasa tenang yang bukan daripada bahan terlarang tetapi yang semulajadi tumbuh dalam diri aku.”

Walaupun kedua-dua anak muda ini dilihat seperti enjoy dengan pengalaman dan rasa menghisap ganja. Rahmat dan Jeb tetap bersetuju bahawa ini adalah sesuatu yang tidak patut dicuba, “baik untuk orang muda atau orang tua, janganlah kalau boleh. Benda ini mungkin ada baiknya dari segi perubatan, tetapi untuk dilayan suka-suka, janganlah,” kata Jeb.

Manakala Rahmat pula, “kalau nak cuba juga, pastikan bersedia dengan segala benda. Jati diri kena kuat, kena tahu apa yang kau nak ambik. Bukan sebab pengaruh rakan atau sebab kau rasa cool bila orang tahu kau ambil ganja. Kalau sebab itu, kau buang masa.”

Apa yang Rahmat dan Jeb cerita ini adalah pengalaman untuk mereka kongsi dengan masyarakat umum. Ini adalah eskapisme yang mereka pilih untuk lari dari dunia yang penuh desakan dan tuntutan. Tiada langsung galakkan daripada mereka untuk pembaca, anak muda atau sesiapa sahaja untuk mencuba perkara ini.

Kini perbincangan untuk menghalalkan ganja dari segi undang-undang sedang giat dijalankan. Orang ramai bukan minta halalkan ganja untuk tujuan seronok-seronok, tetapi untuk mereka yang ada masalah kesihatan. Usaha ke arah itu pun berjalan selepas kes selebriti, Yassin yang ditahan selepas polis jumpa pokok ganja dalam rumah dia. Kalau orang biasa yang ditahan, mungkin tiada langsung perbincangan ini. Tetapi lebih baik ada daripada tiada.


Melayu Dan Tatu, Sisi Pandang 2 Individu Muslim Terhadap Seni ‘Haram’ Ini Di Malaysia

Tatu  secara mudahnya adalah satu taboo bagi masyarakat Melayu Islam di Malaysia. Usahkan mencacah jarum berdakwat warna warni itu ke tubuh, malah bercakap tentangnya saja bukanlah sesuatu yang boleh dilakukan secara terbuka.

Bayangkanlah pandangan yang diterima jika anda adalah seorang Melayu Islam yang mempunyai tatu dan lukisan di badan. Sudah pasti cabaran dan persepsi yang diterima bukanlah sesuatu yang mudah untuk dihadapi dalam kehidupan sehari-harian.

Tidak mahu perkara tersebut terus tenggelam dek persepsi masyarakat Melayu yang sering memandang tatu sebagai sesuatu yang negatif serta tergolong dalam perkara yang akan memisahkan mereka yang bertatu ini dengan masyarakat, kami memutuskan untuk menemu bual beberapa individu terpilih ini.

Perjalanan kami kali ini bukanlah mahu mengatakan yang ia adalah ‘okay’ untuk mencacah tatu ke tubuh tetapi lebih kepada mahu mengetahui dan menyelami dengan lebih dekat golongan Melayu Islam yang bertatu ini.

Sebenarnya, mereka ini juga sedar tatu adalah sesuatu yang haram dari sudut pandang agama. Tetapi mereka juga tidak pernah bercerita kepada masyarakat apa yang terbuku di dalam hati mereka.

Bagi kami ia adalah sesuatu yang tidak adil bila masyarakat umum di luar sana membicarakan perihal badan mereka dan mereka pula tidak mempunyai peluang serta ruang untuk berbicara tentangya.

Untuk menyelami dengan lebih mendalam cabaran yang dihadapi dan persepsi masyarakat terhadap golongan Melayu Islam yang bertatu ini, kami telah menemu bual dua individu, Aween dan Ezzart – dua individu Melayu Islam yang bertatu dan tinggal di sebuah negara yang mana agama rasminya adalah Islam dan terkenal dengan sifat ketimuran yang tinggi.

Individu pertama adalah seorang penerbit filem tempatan yang dikenali dengan nama Aween Adli atau lebih senang disapa sebagai Aween. Manakala temu bual kedua juga merupakan orang seni- dikenali sebagai Ezzart dan merupakan pemuzik kumpulan indie, Couple.

Mungkin ramai yang menganggap bila seseorang itu mempunyai tatu, mereka ini akan menghadapi detik-detik sukar untuk berhadapan dengan orang sekeliling terutamanya kawan-kawan dan ahli keluarga dek kerana perbuatan mereka yang dianggap melanggar hukum  agama.

Buat Aween, perkara itu bukanlah langsung tidak pernah berlaku kepadanya. Tetapi dia tidak menerima pandangan yang terlalu negatif daripada masyarakat dan keluarganya. Malah, ada ketikanya Aween akan mengiyakan saja pertanyaan ‘mak cik dan pak cik’ yang bertanyakan sama ada dia berasal dari Sabah dan Sarawak ; sedangkan beliau sebenarnya berasal dari Kg Pandan Kuala Lumpur sahaja.

Seperti yang diketahui umum, tatu sangat sinonim dengan kebudayaan masyarakat di sana dan ia bukanlah sesuatu yang janggal jika kita melihat pemuda-pemudi di sana bertatu kerana amalan itu sudah sebati dengan masyarakat mereka.

Malah ketika pertama kali mencacah tatu di badan, beliau sudah memaklumkan tentang perkara itu kepada keluarganya. Bapanya tidak pula mengamuk dan memarahinya kerana telah melakukan apa yang dianggap sebagai salah satu ‘dosa besar’ oleh sebahagian besar masyarakat Melayu.

Ketika itu, bapanya hanya bertanya sama ada dia menyedari atau tidak perkara yang dilakukannya itu adalah salah di sisi agama dan mengingatkan kembali dia pernah berpesan kepada Aween tentang hukum-hakam agama sebelum ini.

“Bapak aku dari kecik dia pesan pada aku ; Ween (Aween) kalau kau nak buat apa-apa kau bagitahu aku, aku tak mahu orang lain bagitahu aku.

“Biar aku tahu dulu daripada orang lain tahu,” jelas Aween kepada kami.

“Dalam dunia ini, bila aku dah lepas dengan mak bapak aku, orang lain pergi mati. Aku tak peduli apa orang akan cakap.” katanya.

Tetapi cabaran paling besar buat dirinya mula timbul ketika dia mahu mendirikan rumah tangga dengan wanita pilihan hatinya- seorang wanita Melayu dari Taiping, Perak.

“Aku kenal dia tak lama. Kali ketiga aku jumpa dia, aku dah ajak kahwin.

“Dia terkejut, jadi dia cakap kalau betul nak kahwin dengan dia, pergi jumpa mak ayah dia di Taiping. Aku setuju, aku pergi taiping jumpa keluarga dia,” kata Aween.

Tekad untuk mendirikan rumah tangga bersama pilihan hatinya itu, Aween kemudiannya memutuskan untuk berjumpa dengan keluarga teman wanitanya itu di Perak ketika sambutan Hari Raya Aidil Adha.

“Aku duduk di ruang tamu, selepas itu aku terus buka baju. Aku cakap (dekat semua) ini aku, nama aku sekian-sekian, asal aku sekian-sekian, selepas itu aku cakap aku nak kahwin dengan anak pak cik,” tetapi jujur dalam hatinya, dia sudah berserah jika bukan itu jodohnya.

“Bapak mertua aku tanya, aku gangster ke kat Kuala Lumpur. Aku cakap dengan dia, ini bukan gangster. Kalau gangster design tatu ini lain.

“Aku tambah lagi, kalau tak boleh (kahwin dengan anak dia) saya faham. Kalau boleh, saya betul-betul nak dengan anak pakcik,” kata Aween.

Tetapi kalau sudah jodoh dan ketentuan Tuhan telah tetapkan, ia akan jadi milik kita. Begitulah Aween, dia berkahwin dengan isterinya dan mereka sekarang mempunyai dua cahaya mata perempuan.

Mengenang kembali mengenai peristiwa itu, Aween berkata semua itu berlaku di atas kehendak dan kekuasaan Yang Maha Esa yang memudahkan urusannya untuk mendirikan rumah tangga bersama pilihan hatinya itu.

“Keluarga mertua aku powerlah. Aku rasa ini Tuhan punya kerja paling power dan (sebab itu)  aku tak boleh kecewakan aku punya isteri,” jelasnya.

Berbicara lanjut mengenai kekuasaan tuhan yang memudahkan urusan perkahwinannya – walaupun dengan keadaan beliau yang bertatu, Aween berkata dia sendiri belum pasti akan dapat menerima jika ada lelaki bertatu yang berhajat untuk bersama dengan puteri-puterinya.

“Sebab bila fikir balik ikut logik kalau aku yang ada tatu ni,  kalau anak aku bawa balik teman lelaki ada tatu, belum tentu aku nak terima,” keluhnya.

Mengingat kembali kisahnya ketika mula-mula mendapatkan tatu, Aween memberitahu perkara itu dilakukan tanpa sebarang perancangan pada awalnya.

Dia yang kini mempunyai enam tatu di tubuhnya mendedahkan dia membuat tatu pertamanya ketika berada di kota Bangkok, Thailand kira-kira lapan tahun lalu.

“Masa tu aku pergi Bangkok, malas nak pusing. Kemudian aku nampak kedai tatu.

“Tengok harga mampu milik, aku terus buat. Tak pernah terfikir,” kongsinya.

Daripada apa yang bermula sebagai minat dengan hanya menonton rancangan televisyen yang memaparkan pembuatan tatu, Aween kini sudah pun mempunyai sejumlah lapan lukisan tatu di tubuhnya.

Tatu pertama yang dibuatnya adalah bermotifkan guidance star atau bintang pembimbing ketika berada di Bangkok. Kemudiannya ketika berada di Sepanyol, Aween mencuba pula untuk menambahkan ‘seri’ tatu pertamanya itu dengan mencacah nama arwah ibunya ‘Maharani’ di atas bintang tersebut.

Mengakui proses mendapatkan tatu boleh membuatkan seseorang itu ketagih, Aween kemudiannya mendapatkan satu lagi tatu dengan nama emaknya di bahagian belakang badannya.

Dek kerana kesedapan jarum menikam kulitnya itu juga, Aween makin berani untuk mencuba sesuatu yang baharu dengan mencacah tatu dengan teknik tradisional Sarawak, tatu yang dilukis menggunakan buluh.

“Aku lagi suka borneo look. Itu adalah Asian punya identiti. Bukan nak jadi Mexico ke apa,” ceritanya dengan teruja.

Bagaimanapun, daripada kesemua tatu yang dimilikinya, pengalaman mendapatkan tatu terakhir di Langkawi adalah antara kenangan yang tidak dapat dilupakannya.

“Asalnya yang ni Lillahi memang tiada (perancangan) apa. Nak keluar beli makanan. Terlalu pula depan kedai tatu.

“Aku lalu, singgah dan terus buat. Balik bilik member tanya makanan mana? Eh duit makan aku dah terpakai buat ni. Dia buat satu aku buat satu (sambil menunjukkan kepada kawannya yang turut serta dalam sesi temu bual). Settle duit makan!” kongsinya kepada kami.

Berbeza dengan Ezzart, bassist kumpulan couple ini mempunyai pandangan berbeza mengapa beliau berminat untuk mencacah tubuhnya. Semuanya bermula dengan memahami apa yang mahu dilakukan.

Dia yang berasal dari Terengganu ini telah dibesarkan dalam satu ruang yang berbeza semasa di Kerteh, Kemaman. Kebanyakan daripada kawan-kawannya telah menelaah dan memahami wujud dunia lagi mencabar selain Kerteh.

Bagi Ezzart, pendedahan budaya sudah mula tersebar ketika beliau di zaman sekolah lagi. Dikelilingi oleh rakan-rakan yang mempunyai minat yang sama telah sedikit sebanyak membuka mata beliau.

“Benda yang paling exposed aku dalam tatu adalah hardcore punk punya bendalah,” kata beliau.

Di sekolah, komuniti yang beliau tinggal dikelilingi oleh keluarga yang bekerja sebagai jurutera. Disebabkan komuniti di sana kecil dan datang dari pelbagai latar belakang. Ia sedikit sebanyak memudahkan Ezzart untuk memahami wujud perbezaan diluar sana.

Beliau menyambung ; “Itu early 90s, sebab aku punya sekolah campur tau. Sekolah ada mat salleh, ada Chinese, ada Indian. Ada Surrendran, ada Lim Kit Siang, so it’s a bit different la for us,” katanya.

Tambah Ezzart lagi perkembangan budaya itu juga wujud di dalam keluarganya. Beliau ceritakan kepada kami bahawa salah seorang daripada pak ciknya adalah pendengar setia Enigma, sebuah kumpulan dari Jerman yang popular pada tahun 90-an.

“Bila aku tahu pak cik aku layan Enigma. Aku cari pasal Enigma. Aku belajar dan aku dedahkan diri aku dengan benda ini pula.

“Rasa ingin tahu itu wujud apabila kita didedahkan dengan sesuatu perkara yang berbeza, yang tidak diajar di sekolah,” tambah Ezzart.

Dari situlah perkembangan budaya berlangsung. Beliau berkembang daripada seorang anak kecil yang melakukan semua benda – skate, muzik, art, surf, kopi – kepada seseorang yang berbeza sekarang – pemain muzik, barista dan pencinta tumbuh-tumbuhan.

Jadi penting buat Ezzart untuk memahami apa yang dia mahu lakukan. Ezzart sedar bahawa sesuatu perkara itu akan memberi kesan kepada beliau – sebagai ahli muzik dan Melayu Islam.

“Aku nak buat apa pun, aku akan plan. Aku akan kaji, aku akan tengok consequence dari apa yang aku nak buat. So bagi aku untuk buat tatu atau apa-apa, kau kena tahu apa kesannya.

“Tatu ni pengaruh dia lebih kurang kau terpengaruh dengan muzik punk la. So dekat situ benda tu dah influence kau. Tapi it’s more like an ideology,” katanya.

Perkara ini turut diakui oleh kajian daripada Universiti Sains Islam Malaysia yang bertajuk A Pilot Study on Tattooing Culture in Peninsular Malaysia di mana hasil akhir kajian menunjukkan bahawa masyarakat Malaysia mempunyai kepelbagaian pengaruh dalam budaya tatu.

Penulis menyatakan muzik juga antara pengaruh kepada seseorang itu untuk bertatu. Secara besarnya kajian ini menyatakan bahawa simbolisme, perhatian dan ‘gian’ dengan rasa sakit antara motivasi besar di sebalik keinginan untuk bertatu.

Ada yang menyatakan bahawa tatu ini adalah seni. Alasan mereka adalah lukisan ini tidak dilukis di atas kertas atau kanvas, tetapi di kulit. Bagi Ezzart, seni ini tidak hanya tertakluk kepada satu benda sahaja.

“Lukisan ini bukan terhad pada mana-mana medium atau permukaan sahaja. Ia boleh jadi lebih.” Katanya.

Setiap tatu ini mempunyai makna yang tersirat. Tambah Ezzart, setiap lukisan di badan kalau tidak mempunyai maksud sekali pun, mesti ada cerita di sebalik kisahnya.

Beliau pernah membantu beberapa artis tatu untuk belajar mencacah tatu dengan reka bentuk yang lebih mencabar. Mereka kebanyakannya memerlukan badan untuk berlatih kemahiran mereka. Jadi Ezzart selalu menadah badannya untuk dijadikan tempat artis muda ini menajamkan kemahiran mereka.

“Tatu artis bosan juga, kau buka buku, ada kala jengking, butterfly, macam what the f*** kan, takkan dia nak buat benda ni je sepanjang hidup. Diorang pun nak try out something new, nak expand creativity.

“Aku rasa aku punya (quarterback) aku bayar murah untuk dia practice.” Kata Ezzart. Tambah dia lagi bahawa ada beberapa orang yang membuat tatu untuk perjuangan.

Ini mungkin jalan untuk memberi suara kepada apa yang mereka perjuangkan. Atau untuk mengingatkan mereka bahawa satu-satunya perkara yang menjadikan mereka sekarang, adalah pilihan yang mereka buat, kata Ezzart.

Namun bagi Ezzart, nikmat paling abadi sekali adalah ketika mana beliau hadir ke tempat melukis tatu, di sana, semua orang melayan beliau dengan baik. Mereka sendiri akan meminta pendapat beliau sebagai tuan punya badan – bagaimana nanti hasil terakhir yang dia idamkan.

Bagi beliau sikap profesional dari tatu artis ini sedikit sebanyak telah membantu mereka untuk survive dalam industri ini.

“Contoh macam Simon David, Russell Blond, Lina David atau Erin. Di orang semua jenis terbuka. Jenis plan punya orang. Jarang la orang successful tak ada sistem.”

Sesetengah pihak menyatakan bahawa tatu ini adalah simbol pemberontakan yang datang daripada pelbagai sudut. Ada orang menunjukkan pemberontakan melalui muzik, manakala yang lain melalui tulisan.

Namun bagi Ezzart, memberontak juga perlu berpada-pada, “Memberontak kena tengok tempat la. Sebab tatu ini unsur dia kekal. Kena fikir dari setiap sudut.” Kata Ezzart.

Kata Ezzart lagi kadang-kadang dia juga mahu memberontak disebabkan selalu sangat ada mulut jahat di sekeliling yang mahu menghukum. Antara kata-kata yang sering dilemparkan kepada beliau adalah pertanyaan mengenai bangsa dan agama beliau.

Beliau juga pernah bertemu dengan beberapa kelompok yang akan memandang dia dari atas sampai ke bawah.

Namun jelas Ezzart di sebalik semua pemberontakan perlu ada adab. Dia tidak akan melenting kerana dia memahami budaya Malaysia. Tambah lagi dia faham situasi ini akan berlaku dari hari pertama dia mencacah tatu.

Ezzart sendiri akui dia seorang pendiam. Dia tidak banyak bercakap. Dia fokus pada kopi dan tumbuhan. Dia tengah bina taman di belakang The Basikal. Jadi, dia tidak rasa sebab perlu memberontak.

“Aku tak suka post dekat Instagram ke, tulis tulis ke, type panjang panjang ke dekat Facebook. Kalau aku nak kutuk atau cerita ke, aku lepak dekat luar. Lepak dengan kawan.”

Terakhir kata Ezzart, tatu ini juga kadang-kadang buat dia faham bahawa tak semua orang boleh terima apa yang mereka tidak mahu terima. Dia tak boleh halang atau paksa mereka untuk faham. Tapi apa yang dia boleh buat adalah diam dan tidak respon.

Setiap yang berfikir sedar dengan apa yang mereka lakukan. Kedua-duanya mempunyai kefahaman yang tinggi dengan apa yang mereka lakukan. Disebabkan itu, mereka berdua sangat bersyukur jika ada yang menerima.

Seperti cerita Aween dan keluarga mertua, manakala Ezzart dan teman-teman. Semua itu bagi mereka berlaku di atas ketentuan Dia.

Mereka faham apabila masuk bab agama ia akan jadi satu soal yang berat. Namun melihat keajaiban yang berlaku, buat mereka lebih bersyukur. Tambah mereka lagi, tiada langsung rasa terpinggir atau diskriminasi apabila mereka bertatu.

Untuk rekod, YouGov Omnibus pernah mengeluarkan satu kajian bagi melihat sikap terbuka rakyat Malaysia dalam menerima pekerja mereka yang bertatu. Daripada 1,022 responden, lebih separuh daripada mereka tidak boleh menerimanya.

Diskriminasi ini tidak terhad kepada Melayu dan Islam. Tetapi kepada bangsa lain juga di Malaysia.

Melihat situasi Aween dan Ezzart, kami percaya bahawa suatu hari nanti Malaysia lebih terbuka dan tidak mendiskriminasi kumpulan ini. Boleh jadi lambat atau cepat tetapi perjalanan itu sudah ada.

Buktinya adalah semasa kekecohan berlaku semasa Expo Tatu Malaysia berlangsung, beberapa kelompok rakyat Malaysia tampil mempertahankan acara ini dengan menyatakan bahawa telah wujud lama kelompok tatu di Malaysia dan isu itu dibangkitkan tidak lebih sebagai provokasi politik sahaja.

Bagi kami, dua sosok ini melihat sesuatu perkara itu dari sudut pandang yang berbeza. Tetapi tidak bermaksud mereka tidak menerima apa yang orang lain terima. Bagi mereka, perbezaan pendapat tidak menentukan siapa menang dan siapa tewas. Namun perbezaan pendapatlah yang membuatkan sifat kebencian wujud.

Tatu hanyalah satu simbol keinginan yang wujud dalam diri manusia. Ia adalah norma yang sudah sebati dalam diri kita sebagai manusia. Keinginan ini juga wujud dalam pelbagai bentuk dan medium. Disebabkan itu wujud perbezaan antara kita dan melalui penerimaan sahaja yang mampu membuatkan kita aman dari membeza-bezakan.

Perkongsian ini hanyalah untuk berkongsi pandangan golongan kecil melayu yang bertatu. Kami tahu tatu salah di sisi Islam dan tidak menggalakan orang beragama islam untuk bertatu. Untuk bacaan lanjut laporan lain, klik pautan di bawah.

Bagaimana Perbalahan Antara Muslim Dan Hindu Boleh Tercetus Di India Ketika Ini?

Filem Skandal Kewangan Terbesar Dunia, 1MDB Bakal Ditayangkan Di Bangkok

Tunku Abdul Rahman Adalah ‘Dalang’ Di Sebalik Konspirasi Penculikan Sultan Abdul Hamid


7 Tip Untuk Rujukan Sebelum Anda Travel Ke Kunming, China

Oklah aku nak share sikit trip bersama Radpacker hujung bulan 3 hari tu. Ya, agak basi dah trip ni tapi nak share juga beberapa tips ke Kunming. Hehe

Tiket flight ni waktu aku pergi hari tu dapat lah dalam RM300 pergi balik. Sekarang aku tak tau la. Last aku tengok 400++.

Walaupun pasport Malaysia disenaraikan antara 10 pasport paling power kat dunia, tapi nak masuk China ni korang kena buat visa. Visa ni senang je nak buat, boleh buat di Hampshire Place Office, tingkat 5. Korang download borang siap-siap, isi kat rumah. Dah sampai sana submit je. Antara benda korang kena bawa:

i. Paspot sah tempoh
ii. Salinan depan paspot
iii. Gambar dengan latar belakang cerah
iv. Tiket flight / itinerari flight
v. Senarai hotel atau guesthouse korang kat sana
vi. Bawa sekali duit RM88.30

Kalau korang pergi ramai, boleh wakilkan kat sorang je. Kalau nak buat dekat ejen pun boleh, tapi mahal la sikit. Nak aku buat kan pun boleh, aku caj harga adik-beradik.

Seeloknya tempahlah hotel awal kat Trivago ke, Booking.com ke, Agoda.com ke. Boleh je nak redah sebab kat sana tak ada lah mahal sangat, cuma masalah bahasa tu payah sikit.

Jadi kebanyakan hotel atau guesthouse yang tersenarai dalam booking.com, mereka boleh berbahasa Inggeris. Jadi, jimatlah sikit masa korang nak mencari tempat menginap. Bilik dekat sini murah-murah je. Kadang RM 30 satu malam pun dapat.

Memang majoriti rakyat kat Yunnan ni cakap bahasa Mandarin. Korang nak jumpa yang pandai English mungkin 1 dalam 100 orang. Jadi untuk senang korang install lah translator apps awal-awal.

Tak pun belajar la sikit sikit benda basic, macam ‘wo shi muselin’ “saya muslim” , ‘Muselin canting’ ” restoran muslim”.

Tapi kalau korang nak buat pickup line Mandarin, belajar la advance sikit. Kalau pickup line omputih, takdenya dorang nak paham. Lagi senang kalau korang minta tolong kawan yang boleh cakap Mandarin untuk cakap ayat-ayat basic dan korang record dalam phone.

Ok bila mendarat di Kunming ni sebenarnya korang dah berada dalam wilayah Yunnan. Antara bandar korang boleh pi selain Kunming:

i. Dali
ii. Lijiang
iii. Quitao
iv. Shangri-La

Tapi untuk trip radpacker ni, kami ambil keputusan untuk pergi Kunming-Lijiang-Quitao-Shangri-La-Lijiang -Kunming.

Untuk ke Lijiang dari Kunming ni, korang boleh ambil train terus ke Lijiang. Di stesen train Kunming, terus ke kaunter 1 sebab dekat situ je kaunter boleh cakap English.

Perjalanan dari Kunming ke Lijiang ni ambil masa 8 jam perjalanan. Jadi eloklah kalau ambil tempat ada katil. Katil ni ada 2 jenis, hard sleeper dengan soft sleeper.

Harga soft sleeper ni mahal sikit ¥223, tapi selesa sebab dapat bilik dan ada power plug. Satu bilik ni boleh muat 3 orang atau 4 orang. Selalunya kalau naik train pukul 9 malam, pukul 6 pagi esok baru sampai.

Dari Lijiang ke Quitao ni korang boleh naik bas atau van. Kat sana banyak je van prebet sapu, kalau rasa harga ok, sebat je.

Ok apa menarik dekat Quitao ni. Dekat sini tempat paling menarik Tiger Leaping Gorge. Nak masuk sini ada entrance fee ¥65.

Tiger Leaping Gorge ni pun ada beberapa trail, sama ada nak naik kereta lalu je kat jalan, sampai ke satu tempat turun ke gorge, ataupun high trail. High trail ni kena hiking.

Walaupun tengok gambar macam relax-relax je, tapi takde la relax sangat pun. Sediakan kasut yang sesuai dan bawa lah makanan banyak banyak, sebab trail ni memang panjang.

Seeloknya start hiking awal pagi. Sepanjang trail memang view cantik gila dengan kiri kanan Haba snow mountain dan Jade Dragon Snow mountain.

Sepanjang trail ni ada tempat boleh stay antaranya Naxi Guesthouse, Tea Horse Guesthouse dengan Halfway guesthouse. Halfway dengan Tea Horse ni view dia memang nampak gunung, terbaik.

Selalunya dari starting point ke tea horse guesthouse boleh makan masa 6 jam. Kalau jalan relaks relaks mungkin lama sikit. So boleh tido dulu kat sini, esok sambung jalan.

Dari Quitao ke Shangri-La ni boleh ambil van nak ke sana. Kalau nak ambil bas boleh ambil di Tina Guesthouse. Masa perjalanan lebih kurang 3jam.

Di Shangri-La antara kawasan tinggi dan masih sejuk walaupun dah hujung bulan 3. Dekat sini pun budaya dia dah nampak budaya orang Tibet. Tulisan pun dah tulisan tibet.

Disebabkan sini kawasan tinggi (3160 m) , kalau siapa tak biasa mungkin akan rasa pening pening sikit. Tapi takpe, korang relax-relax je. Antara tempat best kat sini
i. Shika snow mountain
ii. Napa Hai Lake
iii. Guishan park
iv. Shangri-La oldtown

Bila pergi Shika Snow mountain ni, memang ada entrance fee , ¥220. Selalunya orang datang ke sini akan bawa satu botol mini oksigen, sebab ketinggian Shika snow mountain ni 4500m, so takut kena AMS.

Oksigen ni boleh beli dekat kedai kedai kat pintu masuk. Tapi aku beli tak guna pun.

Bila di Shangri-La ni, sediakan baju tebal tebal, sebab malam memang sejuk. Suhu boleh turun sampai 1 celcius. Sediakan juga baju tidur tebal sebab dekat bilik memang sejuk.

Makanan muslim memang ada je kat Kunming, Lijiang, Quitao dengan Shangri-La. Selalu kedai makan muslim ni signboard warna hijau dan ada tulis Allah Muhammad dalam jawi,  betullah tu.

Makanan sini pun tak  mahal sangat, lebih kurang makan dekat KL juga. Kalau nak bertanya korang kena cakap wo shi muselin, nanti orang China kat sana akan tunjuk kat mana kedai makan muslim.

Nak sebut muslim tu ada pelat dia. Kena sebut muselin. Klau tak dorang tak faham.

Kalau korang pernah pergi Jepun, jangan haraplah tandas kat sini macam tandas kat Jepun. Mungkin tandas awam di Malaysia 10 kali baik dari sana. Huhuhu.

Sediakan wet tissue sebab tandas awam sana tak ada air dan kotor. Ni je lah benda yang kurang best.

Kesimpulannya, trip kali ni memang best. Sebab Yunnan ni memang banyak tempat yang best dan cantik. Bajet pun tak besar.

Akhir sekali aku nak bagi kredit pada Syafiqah Mn dan Nur Masyita Atiqah sebab sudi kongsi info pasal Yunnan. Thanks.

Baca lagi: 20 Lokasi Cantik Asia Utara (Termasuk Kunming) Untuk Dikunjungi Pada Musim Panas


Apa Kaitan Melayu, Rasuah, Salahguna Kuasa Dan Tradisi Islam

Mengapa saya selalu bercerita berkenaan rasuah dan salahguna kuasa?

Kerana orang Melayu tidak dapat mengaitkan tadbirurus dengan tradisi Islam.

Sebab itu ramai yang mendesak hukuman dikenakan kepada pencuri sedangkan di zaman sekarang, kesan mencuri adalah terlalu kecil jika dibandingkan dengan kesan buruk jenayah rasuah dan salahguna kuasa yang kerugiannya boleh sampai jutaan atau bilionan.

Jenayah rasuah dan salahguna kuasa menyebabkan, antaranya:

Kezaliman, di mana pihak yang tidak layak mendapat peluang ekonomi dan perniagaan berbanding dengan pihak lain yang lebih layak;

Kos projek menjadi lebih tinggi dari sepatutnya, menafikan dana yang sepatutnya digunakan kepada rakyat lain yang juga berhak kepada dana tersebut;

Negara atau organisasi dinafikan nilai sebenar harta yang dijual kepada pihak ketiga dengan harga murah dari harga pasaran supaya pihak menjual mendapat imbuhan secara peribadi;

Cukai yang tinggi terpaksa dikenakan bagi menampung pertambahan kos dan kehilangan hasil. Ini membebankan semua orang termasuk orang miskin dan yang tidak berada; dan

Alam sekitar menjadi punah bila dikerjakan oleh penyanggak yang telah merasuah pihak yang sepatutnya menjadi penjaga.

Mengapa orang-orang agama kita jarang bercerita berkenaan rasuah dan salahguna kuasa?

Kerana tidak ramai dari mereka yang mendapat peluang untuk mentadbir.

Kebanyakannya hanya berceramah berdasarkan rujukan masa lalu, tidak ramai yang pernah menghadapi cabaran melaksanakan apa yang mereka ceramahkan.

Jika ada yang mendapat peluang pun, berapa banyak institusi yang mereka pimpin boleh dijadikan contoh sebagai institusi yang mempunyai tadbirurus yang mantap?

Bagi mereka yang berpolitik, parti politik mereka memerlukan dana. Tadbirurus yang kukuh akan menyebabkan kesusahan untuk mendapat dana politik.

Memang malang bagi satu-satu masyarakat yang tidak peduli dengan integriti dan berserah kepada manusia hanya kerana universiti atau institusi yang dia belajar.

Ramai orang yang belajar perakaunan tetapi bukan semua mereka akauntan professional.

Ramai yang belajar kejuruteraan tetapi bukan semua yang diiktiraf sebagai jurutera professional.

Jadi, adakah semua orang yang mempunyai ijazah agama mempunyai keupayaan untuk mengamalkan ilmunya di dalam masyarakat?

Seperti yang selalu dikatakan oleh orang putih, “One must walk the talk”.


3 Persediaan Travel Sendiri Dan Itinerari 4 Hari 3 Malam Di Melbourne, Australia

Kami nak kongsikan tips berkhemah dan itinerari road trip bagi Melbourne – Ballarat – Grampains – Great Ocean Road – Melbourne.

Berbanding day trip, kalau berkhemah boleh teroka tempat lagi banyak. Boleh ambil masa untuk rehat dan ambil gambar puas-puas. Bermalam di kawasan national park sangat best. Boleh tengok milkyway kalau cuasa bagus.

Campsites ada kemudahan asas seperti tandas dan tempat mandi. Kalau campsites berbayar ada dapur sekali. Ada yang perlu booking dan ada yang boleh walk in je. Kalau boleh datang sebelum gelap untuk pasang khemah.

Masa terbaik untuk berkhemah di Melbourne:

Mach – April (senang nampak milkyway)
Oct – Nov (cuaca tak sejuk tak panas)
Disember – Februari (mungkin terlalu panas dan banyak lalat).

Berikut persediaan penting yang mesti dilakukan sebelum trip bermula.

Sehari sebelum perjalanan, pastikan anda telah membeli keperluan makanan secukupnya jika anda nak jimat masak sendiri. Terdapat banyak kemudahan bbq di sepanjang jalan. Tetapi jika anda mempunyai portable stove, lebih mudah untuk memasak nasi dan air.

Di Sydney Road (8km dari city), anda boleh ke Barkley Square untuk membeli makanan, ada supermarket Coles & Woolsworth. Anda juga boleh membeli kemudahan camping di Kmart. Anda boleh ke sini dengan tram atau kereta.

Terdapat juga 3 supermarket utama di city. Woolworths dan BIG W terletak di QV dan Coles terletak di Melbourne Central. Anda boleh beli keperluan lain seperti air mineral, telur, roti dan sebagainya. Jika ingin lebih jimat, boleh juga membawa makanan instant dari Malaysia.

Kalau and minat BBQ, anda boleh membeli daging halal di kawasan Sydney Road. Kedai halal yang popular ialah Madina Halal Foods. Pada malam sebelum road trip, anda boleh perap daging/ayam tersebut dan simpan di dalam cooler untuk memastikan kesegarannya sepanjang perjalanan. Anda boleh membuat ais sendiri untuk disimpan di dalam cooler tersebut. Cooler boleh dibeli di Kmart.

Berikut adalah senarai barang yang penting dibawa untuk berkhemah:

a. Khemah – pastikan double layer untuk mengelak basah jika hujan.

b. Sleeping Bag – walaupun cuaca panas di siang hari, cuaca pada waktu malam dan pagi agak sejuk. Pastikan anda membawa sleeping bag yang selesa untuk memastikan anda mendapat tidur yang secukupnya.

e. Aluminium foil – untuk melapik tempat BBQ

f. Portable stove & gas – portable stove boleh dibeli dengan harga $20, gas dengan harga $5-8. Boleh dibeli di Coles atau Kmart.

g. Cooler, pinggan, gelas, sudu garfu, pisau dan sebagainya.

Boleh sewa kereta dengan saya. Ada 5-seater, 7-seater & 8-seater. Whatsapp +6738691950.

Kalau syarikat kereta sewa paling murah ialah Apex & East Coast Car Rental.

Harga dalam linkungan $1.15-$1.30 per liter. Harga minyak berubah-ubah bergantung kepada tempat. Stesen minyak yang selalunya murah ialah Metro & Liberty. Lepas tu United, 7-eleven & BP. Caltex & Shell dah kategori mahal.

Harga minyak full tank dalam $30 untuk pemanduan 3-4 jam untuk 5-seater & $60 untuk 8-seater.

Pastikan anda memandu mengikut had laju yang ditetapkan. Terdapat juga banyak polis yang menyamar menggunakan kereta biasa, oleh itu berhati-hati ketika memandu.

Di Melbourne ada hook turn (di bandar) dan lucky turn (di mana-mana). Jangan gabra, ikut je orang depan buat macam mana. Nak senang boleh Google atau tengok di Youtube.

Boleh set jalan yang tidak dikenakan tol di Google Maps. Waze tak berapa laku kat Melbourne. Google maps tak makan data, cuma guna data masa nak set jalan je. Sepanjang jalan tu data tak jalan.

Baca: 12 Tip Travel Dan Memandu Sendiri Di Melbourne, Australia

Berikut adalah cadangan itinerari untuk rujukan anda untuk trip selama 4 hari 3 malam.

Perjalanan mengambil masa lebih kurang 1 jam dari bandar Melbourne ke Ballarat. Ballarat boleh dikatakan seperti bandar Melaka ada banyak bangunan bersejarah. Jika anda ingin masuk ke Sovereign Hills (ala-ala pekan koboi) anda perlu membayar $54 entrance fee.

Bermalam di Greenhill Lake Reserve, Ararat (penginapan di sini percuma untuk berkhemah).

Nota: Anda juga boleh skip Ballarat dan terus ke Grampians.

Ballarat ke Grampians mengambil masa selama 2 jam. Untuk ke Grampians anda perlu memakai kasut dan pakaian yang sesuai kerana ada hiking dan banyak berjalan. Berikut adalah tempat menarik di Grampians,

Kawasan look out di Grampians terletak berdekan dengan bandar kecil Hall Gaps. Untuk sampai ke look out points, anda hanya perlu masuk ke Simpang McKenzie Falls dan kemudian mengikut signboard untuk ke look out di sana.

Simpang pertama yang anda akan nampak ialah Wonderland Walk. Dari sini, ada boleh park kereta dan hiking dalam 2-3 jam untuk ke Grand Canyon and puncak The Pinnacles. Kalau anda ingin perjalanan yang lebih senang dan kurang mencabar anda juga boleh ke The Pinnacles dari Sundial Car Park.

Selepas The Pinnacles, anda boleh meneruskan perjalanan (drive) ke Boroka Look Out. View cantik betul-betul berhadapan dengan car park. Selepas itu, anda boleh ke The Balconies, untuk sampai ke sini anda perlu berjalan 1km daripada tempat parking kereta.

Merupakan air terjun yang popular di Grampians, air yang sangat menyegarkan. Untuk sampai ke sini, anda perlu berjalan lebih kuran 2km pergi dan balik. Laluan yang mudah tetapi agak penat semasa hendak balik ke car park kerana anda perlu mendaki sedikit.

Jika anda ingin melihat Kangaroo dengan lebih dekat secara percuma, anda boleh ke sini pada sebelah petang sebelum sunset untuk melihat kangaroo liar makan.

Bermalam di Plantation Campground (percuma).

Lain-lain campsites boleh refer di sini parkweb.vic.gov.au/explore/parks.

Perjalanan juga mengambil masa lebih kurang 3 jam. Anda boleh bergerak awal pagi dan boleh menghabiskan masa Port Campbell National Park sepanjang hari dan bermalam di sana.

Terdapat 8 tempat menarik di Port Campbell National Park iaitu

Tempat di atas saya dah susun dari hujung ke hujung. Jarak di antara satu stop ke stop yang lain dalam 15 -30 minit pemanduan. Bila sampai di stop tersebut, anda hanya perlu park kereta dan berjalan untuk melihat view yang cantik. Untuk maklumat lanjut boleh rujuk di visit12apostles.com.au/see-do.

Bermalam di Princetown Recreation Reserve and Camping $25 per campsite, max 2 orang. Kalau lebih 2 orang ada extra charge (7 km dari 12 Apostles).

Perjalanan juga mengambil masa lebih 3 jam (jalan coastal). Berikut adalah tempat-tempat menarik yang anda boleh singgah sepanjang perjalanan.

Baca lagi: 7 Tip Rujukan Buat Anda Yang Mahu Travel Ke Melbourne, Australia


Melbourne Bakal Menerima Bangunan Rekaan Pertama Zaha Hadid Di Australia

Nama Zaha Hadid boleh dikatakan nama yang tidak asing lagi di dalam seni reka bangunan. Konsep rekaan Zaha Hadid juga mempunyai identiti tersendiri dengan rekaan yang penuh dengan lengkung dan futuristic. Sebelum ini rekaan Zaha Hadid telah dibina di Abu Dhabi, Berlin, Wolfsburg, Zaragoza dan Guangzhou.

Terbaru, Melbourne mengesahkan rekaan Zaha Hadid bakal dibina pada kota tersebut menjadikan yang pertama di dalam negara Australia. Bangunan yang diberi nama ‘Stacked Vase Tower’ ini bakal menempatkan pejabat, mall, kediaman serta ruang legar yang moden. Apa yang lebih menarik, rekaan terbaru ini bakal menggunakan 50% kurang tenaga berbanding bangunan-bangunan lain sekitar Melbourne.

Setakat ini masih belum terdapat tarikh yang tetap bila masanya bangunan ini akan siap dibangunkan. Sebelum itu, mungkin anda boleh tengok gambar-gambar planning ‘Stacked Vase Tower’ sebelum anda masukkan Melbourne di dalam wishlist anda apabila bangunan ini siap dibina.


7 Tip Rujukan Buat Anda Yang Mahu Travel Ke Melbourne, Australia

Disebabkan ramai sangat bertanya soalan yang sama, saya akan tulis beberapa maklumat penting untuk tuan tuan yang merancang bercuti di Melbourne

AirAsia menawarkan penerbangan sehari dua kali ke Melbourne iaitu jam 10 pagi dan 10.30 malam.

Kebiasaannya harga tiket lebih murah pada musim ‘bukan cuti sekolah’. Harga sekitar RM1100 +- pergi balik. Boleh jadi murah lagi jika ada promosi daripada AirAsia.

Di musim cuti sekolah, harganya lebih tinggi walaupun tidaklah mahal kerana nama pun syarikat tambang murah. Kebiasannya harga tiket pergi balik RM1200- RM1600. Anda juga ada pilihan untuk menaiki pesawat MAS, KLM dan lain lain pesawat dengan jarak perjalanan KL- Melbourne sekitar 8 jam.

Bergantung pada minat seseorang. Jika bertanya pada saya, cadangan saya 2 waktu terbaik ialah:

a. Tulip Festival
Tahun ini 2017 ia bermula pada 14 September sehingga 10 Oktober. Ladang Bunga Tulip seluas 60 ekar dibuka kepada orang ramai.

b. Musim Panas dan Luruh (November- April)
Cuaca tidak sejuk dan kepanasannya juga nyaman. Tidak sepanas Malaysia. Siangnya panjang menyebabkan kita boleh berjalan lama berbanding musim sejuk.

Musim buah buah-buahan dan bunga. Khususnya buah cherry diantara November hingga Januari. Bagi yang berminat melawat, memetik dan makan buah buahan, inilah musim paling sesuai. Begitu juga ladang ladang bunga, Rose Garden dibuka di musim ini. Musim lain ada juga buah-buahan tetapi tidak sebanyak musim ini.

c. Selain dua waktu ini, boleh juga datang sepanjang Mei – Ogos. Cuaca sejuk. Boleh main salji di Mount Buller, Baw Baw dan lain lain kawasan salji di pergunungan.

Baca: 12 Tip Travel Dan Memandu Sendiri Di Melbourne, Australia

Australia popular dengan Kangaroo dan Koala. Dua jenis binatang yang sukar ditemui di negara lain. Kangaroo haiwan berpoket dan manja seperti arnab.

Berikut lokasi kebiasaan pelancong pergi di Melbourne/Victoria State.

a. Philips Island
Melawat Kangaroo, Koala, Burung Pelican, Penguin, Lembu, Biri Biri, dan lain lain pemandangan indah.

b. Puffing Billy / Dandenong Renges
Menaiki keretapi Wap bersiar melihat hidupan hutan simpan Dandenong.

Melawat ladang buah buahan. Syarikat XploreVic biasa akan membawa pelancong ke Dusun Reyners. Dusun yang ditanam lebih 300 jenis buah buahan khusus untuk lawatan dan boleh makan buah buah segar dari dalam ladang.

Ladang Cherry, Strawberry, Resberry, Blackberry dan segala berri lah.

c. Great Ocean Road
Laluan sepanjang lebih 200km di pesisir pantai ini penuh dengan lebih 20 lokasi lokasi menarik untuk dilawati seperti Apollo Bay, Twelve Apostles, Anglesea dan lain lain.

d. Mount Buller
Lokasi sekitar lebih 3 jam perjalanan dari Melbourne ini popular dengan pergunungan salji yang sangat cantik. Dari jauh akan kelihatan puncak gunung yang memutih dan boleh memandu kenderaan sehingga ke atas gunung.

e. Melbourne City
Boleh melawat pusat perniagaan Melbourne, Yarra River, bangunan bersejarah seperti Flinders Street Station, Federation Sq, Muzium dan lain lain.

Melbourne juga terkenal dengam beberapa taman besar seperti Fitzroy Garden, Botanical Garden (banyak tumbuhan tropika, kebun Kaktus dan lain lain tanaman).

Brighton Beach (terkenal dengan chalet berwarna warni), St Kilda Beach.
Lokasi membeli belah wajib seperti DFO (barangan berjenama dengan harga kilang), Queen Victoria Market (cenderamata, T Shirt, makanan, buah buahan dan lain lain dengan harga lebih 50% murah daripada di lokasi pelancongan.

Ini sebahagian lokasi popular. Banyak lagi jika hendak diteroka seperti Ballarat, Bendigo, Geelong, Lake Entrance, Dockland dan lain lain lokasi menarik.

Terdapat lebih 100 restoran makanan halal di Melbourne. Hanya perlu buat carian di Google atau Google map sahaja anda akan temui kedai makanan halal disekeliling anda. Itulah gunanya ada smartphone.

Restoran Malaysia/Indonesia yang popular dan sedap di Melbourne antaranya: Blok M (Lt Bourke St), Laksa Bar (Lt Lonsdale St), Kedai Mamak (Lonsdale St), Little Ipoh (La Trobe St), Nasi Lemak House (Grattan St), Norsiah Kichen (Swanston St).

Malam akhir boleh makan besar di HIYC (Hume Islamic Youth Centre) untuk menu BBQ Kambing, Ayam, Lembu dll.

Lebih 60 buah masjid di Victoria State ini dan lebih 30 daripadanya dalam daerah Melbourne. Antara masjid popular ICV Mosque, Albanian Mosque, Preston Mosque, Sunsine Mosque, Amir Sultan Mosque dll.

Untuk harga yang lebih murah dan mudah untuk memasak dan membasuh, elok tinggal di homestay. Boleh booking melalui apps AIRBNB. Ada juga orang Malaysia yang menyediakan homestay.

Tourist Visa untuk warga Malaysia boleh dibuat secara online sahaja terus ke website imigration Australia dnegan bayaran $20 dollar. Visa akan lulus sekitar 10 minit hingga 24 jam.

Lesen memandu Malaysia yang baru (ada terjemahan english) boleh digunakan di Melbourne. Boleh sewa kereta dan pandu sendiri. Cuma berhati hati dengan dua perbezaan ketara untuk memandu di bandar khususnya cara membelok di laluan tram dioanggil hookturn. Boleh belajar di Youtube kaedah membelok tersebut.

Paling mudah ambil sahaja perkhidmatan tourist guide daripada mana-mana travel agensi milik anak Malaysia. Antara yang popular XPLOREVIC atau nama barunya TRAVALET milik Hamzah Mshams yang menawarkan perkhidmatan tersebut.

Sekian. Cukup sekadar itu. Hendak tahu boleh bertanya. Hendaklah maklumat, smartphone ada dihujung jari. Gunakan sebaiknya, bukan untuk gosip di whatsapp dan FB sahaja.

Baca lagi: 6 Tip Mencari Salji Pada Musim Sejuk Di Melbourne


‘Melenting’ Filem Belaban Hidup Dikritik ZhafVlog, Tindakan Pengarah Ini Lapor SKMM Curi Tumpuan Ramai

Sebut sahaja ZhafVlog, pasti ramai sudah mengenali Zhaf yang sering tampil dengan konten ‘review’ filem tanahair dan juga luar negara.

Terbaharu, ZhafVlog tampil mengulas sebuah filem iaitu Belaban Hidup yang ditayangkan di Astro First. Menerusi video ulasan ZhafVlog, dapat dilihat dirinya yang kecewa dengan keseluruhan filem tersebut dan memberikan kritikan terhadap filem itu.

Video ulasannya itu mendapat perhatian ramai dan rata-ratanya bersetuju serta kecewa dengan filem Belaban Hidup itu. Mana tidaknya, filem tersebut tidak mencapai ‘standard’ walaupun dikatakan telah menerima banyak anugerah di luar negara.

Lantaran itu, Ray Lee yang merupakan pengarah dan penerbit filem tersebut tidak berpuas hati dengan ulasan yang diberikan oleh Zhaf. Malah, Ray Lee di ruangan komen video itu mengatakan dirinya hormat akan ulasan yang diberikan tetapi tidak dapat menerima kritikan dengan carutan.

— ZHAFVLOG | #MencariRahmat (@zhafvlog) August 31, 2021

Ray Lee telah melaporkan video @zhafvlog yang review filemnya, 'Belaban Hidup: Infeksi Zombie' kepada SKMM.

Sampai bila pembikin filem Malaysia mahu menindas hak reviewer dan penonton untuk bersuara? pic.twitter.com/8ErDNOHEOD

— Zain Azrai (@ZainAzraiTweets) August 30, 2021

Disebabkan tidak dapat menerima kritikan, Ray Lee dipercayai telah membuat laporan SKMM untuk Zhaf memadam video ulasannya. Malah, Ray Lee juga menegaskan bahawa filem tersebut telah mendapat pengiktirafan festival filem dan mengatakan Zhaf tiada ilmu dalam bidang filem.

Tindakan Ray Lee tersebut mendapat perhatian ramai dan rata-rata netizen tidak bersetuju dengan tindakannya itu. Dalam satu perkongsian di Twitter, tular tangkap layar perbualan dalam group WhatsApp SWK Filmmakers Community dimana tindakan Ray Lee dikecam oleh pembikin filem.

Ray Lee di hentam pembikin filem Sarawak Part 2 @zhafvlog pic.twitter.com/bgAJiIDWGs

Bukan itu sahaja, Joko Anwar yang merupakan pengarah dari Indonesia juga mengecam tindakan Ray Lee dan mengatakan sokongannya kepada Zhaf. Malah, Joko Anwar juga mengatakan jika dirinya menghasilkan karya tidak berkualiti, dirinya dengan hati terbuka boleh menerima kritikan diberikan Zhaf untuk perbaiki diri.

Malah, rata-rata netizen mengatakan rasa kecewanya mereka dan tertanya-tanya bagaimana industri filem tanahair mahu maju jika tidak boleh menerima kritikan. Lebih mengecewakan apabila filem diwar-warkan telah menerima banyak anugerah tetapi hasilnya mengecewakan.

Tahukah anda bahawa Train to Busan akan ‘remake’ versi Hollywood? Klik pautan di bawah untuk ketahui lebih lanjut.

Peminat Tidak Gembira Dengan Idea ‘Remake’ Train To Busan Versi Hollywood

‘Ibu Kota Malaysia Adalah Manila’- Jawapan Penuh Yakin Song Ji Hyo Ini Undang Tawa Netizen


Melihat Fenomena ‘Blue Fire’ Di Kawah Ijen, Indonesia Dan Bagaimana Nak Ke Sana

Kawah Ijen adalah antara salah satu destinasi pelancongan yang unik terletak di Jawa Timur, Indonesia. Meskipun tempat ini tidak popular di kalangan pelancong Malaysia, ini tidak bermakna ia tidak berbaloi dikunjugi. Menurut mereka yang sudah pernah ke sana, Kawah Ijen digambarkan sebagai tempat unik yang menyimpan sebahagian daripada ribuan keindahan alam yang mempersonakan di Indonesia.

Lebih tepat, Kawah Ijen merupakan sebuah kawah yang terletak di puncak Gunung Ijen iaitu salah satu daripada gunung berapi yang masih aktif di Indonesia. Kali terakhir Gunung Ijen meletus adalah pada tahun 1999. Menariknya, Kawah Ijen disifatkan sebagai tasik paling berasid di dunia.

Bukan itu sahaja, Kawah Ijen juga merupakan tempat perlombongan sulfur yang memiliki kandungan sulfur yang cukup tinggi dan sering melepaskan gas vulkanik bersama bau yang kurang menyenangkan. Memiliki air cantik berwarna biru kehijauan, ia pasti menarik perhatian lensa untuk membidiknya. Namun harus diketahui, air tersebut merupakan air belerang dengan kepanasan yang boleh mencapai sehingga 200 darjah celcius. Jadi, jangan cuba menanam impian untuk mendekati kawah ini.

Tarikan Kawah Ijen yang sebenarnya adalah pada api-nya. Akibat daripada kesan air belereng yang mengalir serta gas vulkanik yang merbahaya keluar tanpa henti, ia membentuk satu fenomena semula jadi dan menghasilkan api berwarna biru. Dan fenomena ini cuma ada dua sahaja di dunia iaitu di Iceland dan Jawa Timur, Indonesia. Buat anda yang tidak berkesampaian melihat fenomena ‘Blue Fire’ di Iceland, usah risau, masih ada harapan di Indonesia.

Buat pengembara tegar, Kawah Ijen patut berada di dalam senarai destinasi yang wajib dilawati walaupun cuma hanya sekali seumur hidup. Baik di sini kami sertakan panduan dan rujukan paling mudah buat mereka yang mahu ke Kawah Ijen.

Gunung Ijen terletak di perbatasan antara Kabupaten Banyuwangi dan Kabupaten Bondowoso, Jawa Timur, Indonesia. Lapangan terbang paling dekat dengan kawasan ini adalah Lapangan Terbang Surabaya. Dari lapangan terbang, anda boleh memilih untuk menaiki bas dengan jarak perjalan sekitar 10 jam atau 9 jam dengan menaiki kereta api untuk sampai ke Banyuwangi.

Sebaik sampai di Banyuwangi, anda boleh menyewa kenderaan yang menawarkan perkhidmatan untuk ke Kawah Ijen. Terdapat banyak kerete sewa, baik kereta biasa, pacuan empat roda (4×4) atau motosikal. Tetapi disarankan memilih kenderaan jenis pacuan empat roda (4×4), sebabnya, jalan ke kawasan ini agak ekstrim. Selepas itu, anda perlu berjalan kaki sejauh 8km untuk sampai ke  Pos Paltuding, iaitu titik permulaan ke Kawah Ijen.

Di sebalik keindahan memukau yang menyimpan fenomena alam yang luar biasa, tempat yang menjadi buruan para pengembara ekstrim untuk menimba pengalaman ini juga sebenarnya merupakan tempat pekerjaan yang paling buruk di Asia. Tahukah anda, pelombong di sini terpaksa bergadai nyawa hanya untuk sesuap nasi?

Bayangkan, untuk sampai ke sini sahaja anda terpaksa berjalan kaki sepanjang 8 km. Namun bagi pekerja di lombong ini, ia merupakan runtin biasa buat mereka. Lebih sadis, perkerjaan melombong sulfur ‘merbahaya’ ini harus mereka lakukan seawal pagi.

Seperti yang diterbitkan di laman web Chanel News Asia, para pekerja di sini terpaksa memulakan pekerjaan ketika hari masih gelap iaitu seawal jam 2 pagi bagi mengelak cuaca yang panas terik. Tugas mereka adalah untuk mengekstrak sulfur berwarna kuning yang terhasil secara tidak henti di tepi kawasan tasik dan membawanya ke atas.

Tidak hanya itu, segala kerja-kerja melombong serta memecahkan sulfur ini dilakukan secara manual tanpa bantuan mesin termasuk memikul sulfur yang kadang-kala boleh mececah berat sehingga 80 kg di atas bahu. Permukaan jalan yang tidak rata dan kawasan curam menyebabkan perkerja di sini terpaksa menanggung risiko untuk berlakunya kemalangan jiwa yang boleh terjadi pada bila-bila masa.

Menurut salah seorang pekerja di sini, rasa sakit di bahagian pinggang dan bahu menambahkan lagi derita pekerjaan mereka. Itu belum lagi bila cuaca buruk. Apabila hari hujan, pekerjaan mereka akan bertambah sukar. Mereka terpaksa berhadapan dengan jalan licin, asap tebal diikuti angin yang membawa toksik. Ini menyebabkan mata serta hidung mereka terasa pedih, kadang-kadang boleh membawa muntah dan mengalami rasa sakit di bahagian dada.

Menjadi pelombong sulfur di sini bukanlah satu pekerjaan yang mudah, jika diberi pilihan pasti tiada siapa yang sanggup. Kesan daripada menyedut asap sulfur setiap hari menyebabkan gigi mereka terhakis. Ini kerana ia mengadungi asid yang sangat tinggi. Namun begitu, rata-rata pekerja di sini tidak menghiraukan tahap kesihatan mereka. Menurut Yatim iaitu selaku pelombong sulfur di sini, beliau telah menjalani pemeriksaan kesihatan pada paru-paru dan tiada apa yang perlu dirisaukan.

Dari segi bayaran gaji pula, Al-Jazeera melaporkan, purata seorang pekerja boleh mendapat bayaran sebanyak 6 USD (untuk setiap 100 kg) setiap hari iaitu lebih kurang RM25.00 sehari. Dalam kiraan kasar, jika setiap pelombong mampu bekerja penuh setiap hari selama sebulan dengan hasil lombongan seberat 100 kg sehari, mereka akan dibayar sebanyak RM750.00 sebulan.

Satu nilai yang terlalu sedikit jika hendak dibandingkan dengan tugas serta risiko yang terpaksa mereka hadapi setiap hari.

BACA JUGA: Tempat Cantik Ini Bukan Di Afrika, Tetapi Di Jawa Timur Indonesia Saja


3 Sebab Kenapa Lelaki Ini Tidak Lagi Melombong Bitcoin Selepas Menjana Keuntungan

Menyebut tentang melombong bitcoin pasti ramai yang membayangkan pulangan wang yang besar hasil mining yang dibuat. Dalam pada itu, realiti melombong bitcoin tidaklah semudah yang disangka. Selain daripada modal permulaan yang besar, terdapat beberapa lagi masalah yang harus pelombong baru ketahui sebelum memulakannya.

Tonton video ini untuk mengetahui mengapa lelaki ini memihak untuk menjual kad grafik beliau selepas berjaya menjana keuntungan melalui bitcoin.


Memanah Sambil Menunggang Kuda. Gadis Ini Dikagumi Kerana Bakatnya

Kami mahu kenalkan anda dengan seorang gadis Melayu bertudung labuh, tangkas menunggang kuda sambil memanah ini.

Kenalkan Erina Emelina Ismail, berusia 24 tahun dan merupakan peserta Kejohanan Memanah Berkuda Antarabangsa di Kuala Lumpur.

Walaupun bertubuh kecil, beliau kelihatan gah melepaskan satu persatu anak panah mengena sasaran, sambil mengimbangi diri di atas kuda yang begitu pantas melewati trek berselekoh.

Prestasi beliau di atas “Korean track” ketika hari kedua pertandingan begitu bagus sehingga meraih pujian daripada pemanah berkuda antarabangsa yang terkenal.

“Nampaknya Malaysia mempunyai pemanah berkuda yang berbakat dan cemerlang”, kata Lukas Novotny mengulas prestasi Erina.

Novotny, yang mewakili Amerika Syarikat, adalah pemanah berkuda tersohor dan pembuat Saluki Bow. Beliau memenangi kategori “Korean Track” dan pemenang keseluruhan pertandingan.

Sebenarnya, Erina adalah muka baru dalam dunia memanah berkuda dengan hanya enam bulan latihan sebelum memasuki kejohanan ini.

“Saya hanya mula belajar seni memanah tradisional ini September tahun lepas, jadi pengalaman saya hanya setahun. Bagi memanah berkuda pula, saya hanya mula latihan April lepas”, katanya kepada Bernama ketika ditemui di Pusat Ekuestrian dan Sukan Selangor Turf Club (STC), baru-baru ini.

Bagaimanapun, beliau mempelajari asas berkuda ketika di universiti.

Erina, berkelulusan kejuruteraan mekatronik di Universiti Teknologi Malaysia di Skudai, Johor, juga adalah presiden Kelab Ekuin di universiti itu.

“Saya memang menggemari sukan ini tetapi terpaksa menangguhkannya setelah dua tahun berlatih untuk memberi tumpuan bagi peperiksaan akhir saya”, kata eksekutif Telekom Malaysia itu, yang menamatkan pengajian pada 2013.

Beliau mendapat tahu mengenai sukan memanah berkuda ketika di universiti namun tidak dapat menyertainya kerana kekangan logistik dan masa.

“Ketika itu kebanyakan kelas hanya diadakan di Lembah Klang. Jadi saya mengambil keputusan untuk menunggu sehingga tamat pengajian”, katanya.

Erina, yang tinggal di Shah Alam bersama keluarga, mula mencari kelas memanah tradisional setelah tamat pengajian.

Guru memanah pertama beliau ialah Mohd Azizul Idris, pengasas Pusat Sukan Memanah Tradisional Bow and Arrow di Sungai Buloh.

“Saya memang kerap ke kelas. Ada saja masa terluang, saya akan ke sana. Apabila guru memanah saya berkelapangan, saya akan mengambil peluang itu untuk belajar dengan beliau”, kata Erina.

Ketika dihubungi, Mohd Azizul berkata Erina sememangnya pemanah yang komited.

“Erina akan berusaha sedaya mungkin untuk menguasai dan memperkemas sesuatu teknik itu sehingga sempurna. Saya lihat dedikasi beliau memang tinggi berbanding ramai pelajar lain”, kata Mohd Azizul.

Sebulan selepas menjalani latihan memanah, Erina menyertai satu daripada pertandingan memanah bulanan yang dianjurkan pusat itu.

“Sungguh tidak disangka, saya memenangi tempat ketiga dalam kategori ‘moving target’ dalam pertandingan itu”, katanya.

Beliau menyertai beberapa pertandingan selepas itu untuk menambah pengalaman dan mengukur kemajuan diri.

Selepas dua tahun ‘berehat’ Erina kembali belajar menunggang kuda bermula April tahun ini di Pangkalan Udara Sungai Besi, dengan tunjuk ajar daripada Sarjan Marshal Ajail, penunggang kuda tentera yang mahir.

“Mula-mula agak janggal memandangkan sudah lama tak menunggang kuda. Badan pun semua terasa sakit.

“Bagaimanapun, selepas beberapa kelas latihan, semuanya bertambah baik dan menjadi mudah untuk mengikuti latihan”, katanya.

Hanya selepas Marshal yakin dengan kemahiran Erina menunggang kuda, barulah beliau diperkenalkan dengan asas memanah berkuda.

“Selepas saya menunjukkan kemampuan mengimbang badan dengan baik sambil menunggang kuda, barulah beliau (Marshal) mula melatih saya cara-cara menggabungkan kemahiran memanah dengan menunggang kuda.

“Saya berlatih sekurang-kurangnya dua kali seminggu, dengan setiap sesi berlangsung kira-kira sejam”, katanya.

Selepas menimba kemahiran memanah, Erina berlatih sendiri di rumah sementara mengikuti kelas latihan menunggang kuda di pangkalan tentera udara itu.

“Saya berlatih memanah tiga hingga empat kali seminggu, dengan memberi tumpuan kepada ‘memanah pantas’ (teknik melepaskan beberapa anak panah secara berturut-turut) kerana kepantasan adalah perkara penting dalam memanah berkuda”, katanya.

Erina adalah wakil peserta wanita tunggal Malaysia pada kejohanan itu dan seorang daripada lapan peserta yang mewakili negara.

Marshal yang turut mengambil bahagian memuji persembahan cemerlang yang ditunjukkan oleh anak didiknya itu.

“Bagi seorang penunggang kuda yang baru menceburi bidang memanah berkuda, Erina menunjukkan persembahan yang amat baik yang boleh mencabar kemampuan peserta antarabangsa.

“Saya mengambil masa dua bulan untuk melatih Erina. Beliau ada kemahiran asas menunggang kuda dan ini menjadikan tugas saya lebih mudah”, katanya kepada Bernama.

Erina, anak sulung daripada empat beradik dan anak perempuan tunggal berkata beliau amat bertuah kerana keluarganya memberi banyak sokongan.

“Bila saya menyatakan hasrat untuk menceburi bidang memanah berkuda, ibu bapa saya memanglah berasa amat bimbang. Alhamdulillah, mereka sudah boleh menerimanya sekarang.

“Memandangkan saya pernah terlibat dalam sukan menunggang kuda, ibu bapa saya sudah tahu apa yang akan berlaku, malah mereka semakin berminat dengan bidang ini.

“Ayah saya, yang berusia 50 tahun, juga mula mengambil kelas memanah sejak bulan Januari tahun ini”, katanya.

Orang yang bertanggungjawab kepada penganjuran kejohanan ini di Malaysia, Sheikh Fuad Sheikh Mahmud bercakap dengan penuh bangga akan persembahan Erina pada kejohanan itu.

“Erina membuat persembahan yang hebat di sebalik hanya mempunyai setahun pengalaman dalam bidang memanah. Saya amat bangga dengan beliau dan mahu menobatkan beliau sebagai Adruja kami”, katanya.

Adruja Wijayamala Singa adalah puteri pahlawan Melayu yang hidup pada kurun ke-14. Puteri ini memimpin sepasukan pemanah lelaki dan wanita menentang tentera Siam.

Puteri ini juga dikenali sebagai Che Siti Wan Kembang yang pertama. Kisah puteri pahlawan ini ada disebut dalam catatan pengembaraan Ibnu Battuta.

Sheikh Fuad, yang turut berbakat dalam memanah berkuda, juga presiden Persatuan Memanah Berkuda Adruja dan pengasas program Learning Archery through Play (LEAP). LEAP adalah program memanah tradisional formal di Malaysia. Kedua-dua persatuan dan program itulah yang mempelopori usaha memperkasa memanah berkuda di Malaysia.

SUKAN MEMANAH SAMBIL MENUNGGANG KUDA DI MALAYSIA

Kejohanan yang diadakan di STC dari 25-28 Sept adalah sebahagian daripada Pertunjukan Kuda Antarabangsa 2014 yang dirasmikan oleh Sultan Mizan Zainal Abidin.

Ia kejohanan yang pertama seumpamanya diadakan di Malaysia.

Beberapa pemanah berkuda paling mahir dunia mengambil bahagian antaranya Kassai Lajos dari Hungary (yang memenangi kategori trek Hungary pada pertandingan ini) dan Cozmei Mihai dari Romania (pemenang trek Poland).

Seramai 35 peserta dari 20 negara menyertai pertandingan ini antaranya Austria, Kanada, China, Perancis, Jerman, Hungary, Iran, Jepun, Jordan, Luxembourg, Mongolia, Poland, Qatar, Romania, Afrika Selatan, Sweden, United Kingdom dan Amerika Syarikat.

Memanah berkuda adalah aktiviti yang bermula daripada disiplin memburu dan peperangan dan melibatkan kepantasan dan ketepatan.

Ia dikembangkan sebagai satu sukan pada zaman moden ini yang mana pemanah berkuda diberi markah berdasarkan kepantasan menunggang kuda serta ketepatan memanah.

Lebih banyak markah akan diberi sekiranya seorang penunggang kuda menghabiskan treknya lebih pantas daripada masa yang ditetapkan.

Bagaimanapun, sekiranya penunggang kuda mengambil masa yang lebih panjang untuk menamatkan treknya, markahnya akan ditolak.

Menurut Erina, beliau berpuas hati dengan persembahan pasukan Malaysia pada kejohanan itu.

“Kami telah membuat persembahan yang baik. Kami sememangnya menyasarkan untuk menang dan telah melakukan yang terbaik.

“Tapi kami sedar perlu berdepan dengan pemanah berkuda terbaik dunia. Itupun satu pengalaman yang amat berharga”, kata Erina.


Memancing Ikan Kelihatan Sangat Mudah Dengan Cara Wanita Ini

Kaki pancing mesti cemburu melihat cara wanita ini memancing ikan. Tidak perlu tunggu berjam-jam lamanya dan bersabar. Tidak perlukan rod dan jaring. Apa yang wanita ini buat, hanyalah dengan memasukkan usus (saya rasa anda tahu usus apa) ke dalam air sungai dan “plup” “plup” ikan ini melompat-lompat untuk mendapatkan habuan mereka. Oleh kerana ikan-ikan tidak melepaskan mulut mereka, wanita ini hanya perlu memindah dan menjatuhkan ikan ke dalam sebuah baldi besar.

Dan “Walla!”, tangkapan beliau memenuhi sebaldi besar.

Apa yang anda telah tonton adalah sebenarnya seorang remaja Brazil sedang menangkap ikan piranha. Ikan ini selalu dimasak sup, dipanggang atau digoreng, dan merupakan sumber makanan biasa dalam kawasan hutan hujan tropika di Brazil.

Dan inilah pula yang terjadi apabila seorang lelaki memberanikan diri berenang dengan ikan piranha.

LIKE dan FOLLOW Vocket di Facebook serta Instagram


Memandu Ikut Peraturan, Lelaki Ini Bingung Dituduh Langgar Lampu Merah Oleh Polis Trafik

Semua sedia maklum melanggar lampu isyarat merah boleh dikenakan saman jika didapati bersalah melakukan perbuatan tersebut. Bagaimana pula jika seseorang tidak melakukan kesalahan, namun dituduh melakukannya?

Baru-baru ini seorang pemandu kehairanan apabila seorang anggota polis trafik mendakwanya melanggar lampu isyarat merah semasa polis tersebut menjaga lalu lintas.

Dalam satu video berdurasi 7 minit, polis tersebut meminta pemandu berkenaan memberhentikan kenderaannya di tepi jalan dan berlaku ‘sesi soal jawab’ di antara mereka berdua.

Polis itu menyatakan rasa tidak puas hati mendakwa pemandu ‘melanggar lampu hijau’ di hadapannya sewaktu dia sedang bertugas. Tambahnya lagi, ‘tindakan’ pemandu itu seolah-olah mencabar kredibiliti kerjaya sebagai seorang anggota polis trafik.

Bagaimanapun, dalam video dashcam pemandu tersebut, kesemua kawasan lampu isyarat yang dilaluinya menunjukkan warna hijau, tidak ada satu pun berwarna merah.

Perkongsian video itu mendapat pelbagai reaksi netizen, anda yang mendakwa polis tersebut mungkin tersilap mengekori kereta sehingga tertukar dengan kereta milik pemilik dashcam.

Ada juga mendakwa mungkin polis itu tersilap melihat lampu isyarat kerana sewaktu kejadian dia sedang melihat lampu isyarat untuk laluan berlawanan arah daripada kereta milik pemilik dashcam.

Nyata orang ramai lagi, sekiranya pemandu itu menjawab dengan yakin tidak melanggar lampu isyarat merah dan menunjukkan rakaman kepada polis tersebut, mungkin hal ini tidak berpanjangan.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Syarikat teknologi terkemuka, Meta telah mendakwa PDRM membuka akaun-akaun palsu sebagai propaganda politik. Baca lebih lanjut melalui pautan di bawah.

Meta Tuduh PDRM Buat Akaun Palsu Untuk ‘Puji Kerajaan, Troll Pembangkang’?

Individu Melakukan Perbuatan ‘Skodeng’ Boleh Dijatuhkan Hukuman Denda Dan Dipenjara

Netizen Sokong Pelaksanaan GEG & RUU Kawalan Produk Tembakau Dan Merokok 2022


7 Tip Yang Mesti Dikuasai Sebelum Memulakan Bisnes Sendiri

Nota Editor: Sempena Seminar Job Escape Plan yang akan berlangsung pada 28 November 2015 ini di MaGIC, satu artikel pencerahan tentang 7 perkara yang gagal difahami oleh kebanyakan orang yang baru menceburi bisnes telah disediakan oleh pihak penganjur. Semoga bermanfaat.

1. Jangan Merompak Duit Syarikat Sendiri

Apabila kita memulakan perniagaan kecil, lazimnya dorongan yang kuat adalah isu kita mahu mencari duit tambahan bagi mencukupkan perbelanjaan hidup seharian.

Bererti, kita berniaga kerana kita tidak cukup duit.

Inilah faktor yang menyebabkan amat sukar hendak menahan diri daripada membelanjakan duit keuntungan dari bisnes kecil itu.

Akibatnya, kita tidak peduli hendak mengasingkan yang mana duit bisnes, yang mana duit peribadi. Asingkan perbelanjaan syarikat dan perbelanjaan peribadi. Buat 2 akaun bank. Satu untuk syarikat. Satu untuk sendiri.

Rekod semua perbelanjaan syarikat dalam buku kira-kira. Apabila bisnes sudah mampu mengaji akauntan, gajikan akauntan untuk menjaga duit syarikat.

Orang Melayu memang mempunyai idea yang pelik berkenaan bisnes. Kepada orang Melayu, ‘bisnes’ disamakan dengan ‘kedai’. Asal bisnes, mesti buka kedai.
Belum apa-apa, banyak yang memulakan berfikir dengan berkata kepada diri sendiri, “Nak buka kedai apa?” Apabila kita beritahu kita buat bisnes, nanti mereka bertanya, “Kedainya di mana?”

Malah ada peniaga Melayu yang membuka kedai sebab biar mudah bila nak jawab orang bertanya!

Lebih haibat lagi, bagi orang Melayu kedai adalah lambang kejayaan.

Apabila kita berjaya membuka kedai francais yang cantik dan mahal, kita rasa kita sudah berjaya. Hati bukan main gembira, walaupun hutang bank beratus-ratus ribu.

Kawan-kawan dan saudara-mara kagum dan mengucapkan tahniah! Tidak lama kemudian, kedai francais terpaksa ditutup.

3. Jangan Ambil Bank Loan Untuk Membuka Bisnes

Ini lebih-lebih lagi apabila bisnes itu adalah bisnes pertama yang hendak dicuba. Statistik ini sangat penting:

• 93% bisnes bungkus dalam tempoh 3 tahun selepas beroperasi. Bersedialah untuk mengalami bisnes pertama kita bungkus!
• Jangan membuat produk sendiri secara OEM. Ingat statistik di US yang mendapati 84% produk baru berakhir tersungkur dalam pasaran.
• 80% bisnes yang menggunakan duit bank dan duit grant akhirnya tutup.

Jangan buka bisnes francais. Francais sudah tentu menggunakan bank loan.

Mulakan bisnes dengan duit yang ada dalam tangan. Modal bisnes pertama jangan lebih daripada RM2,000. Jika bisnes lingkup, duit hangus, kita takkan jadi papa. Kita dapat bangun semula, dan cuba semula.

Jangan salah memilih produk pertama yang kita mahu jual bagi memulakan bisnes. Apabila barang itu sukar dijual, kita boleh patah semangat.

Bagi tujuan belajar memulakan bisnes pertama, pilih barang yang sangat mudah dijual. Orang bisu pun dapat menjualnya.

Pilih barang yang permintaannya memang sentiasa tinggi. Orang tengok barang itu, dia terus mahu membeli. Kita letakkan sahaja kad dengan tulisan harga.

Ingat! Setiap kali orang membeli barang kita, walaupun marginnya amat kecil, tetapi semangat juang kita naik. Kita semakin percaya kita mempunyai bakat bisnes. Kita semakin kuat tekad mahu meneruskan perjuangan.

Apabila duit sudah masuk dalam akaun bank syarikat dengan steady, kita akan mula gelap mata. Kita sudah membayangkan barang-barang yang kita mahu beli. Kita sudah membayangkan kereta-kereta mewah. Kita sudah membayangkan banglo-banglo mewah. Kita sudah membayangkan jam-jam mewah. Kita sudah membayangkan barang kemas yang mahal-mahal.

Tangguhkan kepuasan dahulu. Kajian menunjukkan bahawa orang yang berjaya adalah orang yang sanggup menangguhkan kepuasan.

6. Berkuli Dahulu Sebelum Memulakan Bisnes Sendiri

Berkuli adalah suatu strategi bersekolah dalam bidang keusahawanan. Ia strategi belajar bisnes terus secara praktikal, tidak ada sesi khusus untuk belajar teori-teori yang tinggi dan berbelit-belit.

Budaya berkuli adalah strategi yang sangat efektif bagi tujuan belajar ilmu-ilmu bisnes praktikal dan skill-skill asas dalam sesuatu sektor bisnes.

Contohnya:
• Jika mahu membuka kedai hardware, berkulilah dengan towkay kedai hardware.
• Jika mahu membuka spa, berkulilah dengan bekerja di spa.
• Jika mahu membuka bisnes transport, berkulilah di syarikat transport.
• Jika mahu membuka bisnes memborong hasil laut, berkulilah dengan peraih ikan.

Dalam bahasa Inggeris konsep berkuli disebut ‘apprenticeship’. Dipinjam menjadi ‘perantis’ dalam Bahasa Melayu.

Budaya apprenticeship sangat kuat dalam budaya bisnes orang Cina dan di negara Jerman.

7. Mengubah Mindset Makan Gaji Kepada Mindset Majikan

Memulakan dan menjayakan sesuatu bisnes memerlukan ketahanan psikologi yang tinggi bagi menanggung stres dan cabaran bisnes.

Mindset seorang usahawan amat berbeza dengan mindset seorang individu yang makan gaji. Mindset usahawan inilah yang akan memacu mereka untuk memulakan bisnes, mengatasi segala halangan dan berjaya dalam bisnes.

Sebelum tuan berhenti kerja, tuan perlu menghadam dan menjiwai mindset usahawan ini.

Semasa Seminar Job Escape Plan, tuan puan akan ditanamkan dan difahamkan mindset keusahawanan yang perlu ada untuk menjadi usahawan yang berjaya. Klik untuk mendaftar >>> bit.ly/ABSJEP2015

LIKE dan FOLLOW Vocket di Facebook serta Instagram


Memandu Secara Melulu, Netizen Kecam Pemilik Myvi Langgar Lari Viva Hingga Terbalik

Kadang-kala walaupun kita memandu secara defensive, pasti akan ada pemandu lain memandu secara agresif yang boleh menjadi punca berlakunya kemalangan jalan raya.

Hari ini tular satu rakaman dashcam sebuah Perodua Myvi telah melanggar Perodua Viva sehingga terjatuh masuk longkang lalu terbalik. Kejadian tersebut berlaku sekitar pukul 6.30 petang semalam.

Kejadian Dari Rini Hills ke Taman Tun Aminah (Taman Nesa)

Lokasi : Taman Nesa- Tun Aminah pic.twitter.com/TY7RhscvHW

— Penglipur Lara (@Tok_Tek) August 24, 2021

Kejadian tersebut dipercayai berlaku di satu kawasan sekitar Taman Nesa, Tun Aminah terletak di Johor. Sejurus melanggar kereta Viva tersebut, pemandu Myvi itu meneruskan perjalanan dengan menggunakan laluan yang bertentangan sehingga hampir melanggar dua orang pejalan kaki yang sedang melintas.

Rata-rata netizen terkejut dan mengecam pemanduan pemandu kereta Myvi tersebut sehingga menyebabkan pengguna jalan raya lain menjadi mangsa.

Jalan dekat sini orang memang bawak macam takde otak. https://t.co/MRLLWvSGTx

Tengok akak dlm kereta viva tu stabil tapi berdarah yang banyak.

— Azhar (@azharhjibrahim) August 24, 2021

Setakat artikel ini ditulis tiada perkembangan lanjut mengenai pemandu Myvi tersebut. Manakala mangsa wanita yang memandu kereta Viva itu dikhabarkan mengalami pendarahan yang banyak tetapi dalam keadaan stabil menurut salah seorang pengguna Twitter.

Tidak kira apapun jua kenderaan yang kita pandu, pastikan kita sentiasa mengikut undang-undang jalan raya bagi memastikan tiada kemalangan boleh berlaku kerana nyawa tidak boleh dibeli-ganti dengan wang ringgit.

Semoga pemandu Myvi yang tidak bertanggungjawab tersebut dapat dikesan oleh pihak berkuasa dan dibawa ke muka pengadilan.

Setelah dirakam bersalah menjadi punca kemalangan, wanita ini telah berkongsi satu hantaran Facebook yang mengelirukan orang ramai. Baca lebih lanjut di pautan bawah.

Jadi ‘Punca’ Kemalangan Dan Tidak Mengaku Bersalah, Pemandu Myvi Ini Dikecam Orang Ramai

Myvi Salah Jalan, Buat ‘Potongan Tajam’ Hingga Nyaris Langgar Motosikal

Ambil Lajak Macam Bawa Lori, Netizen Simpati ‘Rider’ Nyaris Berlanggar Dengan Myvi